title: Oleg Gordijevski

text: Gordijevskin vaimo ja lapsi olivat lomalla loikkauksen aikana Azerbaidžanissa. Ison-Britannian pääministeri Margaret Thatcher sai neuvostojohtaja Mihail Gorbatšovin suostumaan siihen, että Gordijevskin perhe sai tulla Lontooseen kuusi vuotta myöhemmin.


title: Oleg Gordijevski

text: 2. marraskuuta 2007 Gordijevski vietiin kotoaan Surreysta ambulanssilla sairaalaan, jossa hän oli 34 tuntia tajuttomana. Hän on vieläkin sängyn oma koska on mahdollista että hänet myrkytettiin. Hän oli saanut lääkärin tutkimuksessa Xanax-unilääkettä. Annos oli otettu 31. lokakuuta. Gordijevski väitti, että KGB:n seuraaja FSB olisi järjestänyt myrkytyksen, koska hän oli syyttänyt Isoon-Britanniaan loikanneen venäläisvakooja Aleksandr Litvinenkon kuolemasta Venäjän nykyhallintoa.


title: The Album (The Firmin albumi)

text: The Album on ensimmäinen ja samalla viimeinen julkaisu Nasin, Foxy Brownin, AZ:n ja Naturen The Firm -yhtyeeltä. Albumi julkaistiin vuonna 1997 ja Dr. Dre oli tuottajana lukuisissa kappaleissa.


title: The Album (The Firmin albumi)

text: "The Album" myi odotettua huonommin ja The Firm hajosi sen julkaisun jälkeen.


title: Kongregaatio

text: Kongregaatio (, yhteenliittymä) tarkoittaa yleiskielessä liittoa, yhdistystä tai seurakuntaa. Katolisessa kirkossa kongregaatioita ovat jotkin virastot, esimerkiksi kardinaalikongregaatio, eräät luostarijärjestöt ja jotkin maallikkojärjestöt.


title: Kongregaatio

text: Luostarijärjestöt ("congregatio monastica") ovat jonkin munkkikunnan, esimerkiksi benediktiinien, piirissä muodostettuja yhteenliittymiä, joihin kuuluu useita itsenäisiä luostareita. Ryhmittyminen kongregaatioiksi alkoi vanhojen munkkikuntien piirissä jo keskiajalla. Uudella ajalla muodostetut luostarijärjestöt ovat yleensä kongregaatioita, jotka ovat järjestyneet vapaammin kuin vanhat munkki- ja nunnakunnat.


title: Kongregaatio

text: Maallikkojärjestöt ("congregatio religiosa") ovat vaatimuksiltaan ja järjestelyltään väljempiä yhteenliittymiä kuin vanhat munkki- tai nunnakunnat. Näiden kongregaatioiden jäsenet toimivat luostareiden ulkopuolella oppilaitoksissa, sairaanhoidossa, lähetystehtävissä tai muissa käytännön tehtävissä. Maallikkokongregaatiot ovat katoliselle kirkolle tärkeitä työjärjestöjä. Sellaisen voi perustaa paavin ohella piispakin.


title: Nas and Ill Will Records Present QB’s Finest

text: Nas and Ill Will Records Present QB's Finest on vuonna 2000 julkaistu ryhmälevy jossa vierailee lukuisia eri artisteja. Albumin julkaisi Columbia Records.


title: Eira Kasper

text: Eira Kasper (s. 1951 Äänekoski) on suomalainen musiikinopettaja. Hän toimi vantaalaisen Vaskivuoren lukion rehtorina vuosina 1989–2017. Hän on ollut mukana tekemässä useita musiikin oppikirjoja kouluihin.


title: Eira Kasper

text: Vuonna 2008 Kasper sai Vantaan SDP:n Vuoden yhteiskunnallinen teko-palkinnon. Vuonna 2013 hänelle myönnettiin Cygnaeus-palkinto.


title: Rotring

text: Rotring on saksalainen kynien ja muiden piirustustarvikkeiden valmistaja. Se on perustettu 1928 Hampurissa. Nimi Rotring tulee sanoista rot Ring (suom. 'punainen rengas'). Punainen rengas esiintyy yhtiön logossa ja kynissä. 1990-luvulla yli 60 % teknisistä kynistä oli Rotringin valmistamia.


title: Rotring

text: Rotringin ensimmäinen tuote oli mustekynä Titenkuli. Suosituimmaksi Rotringin tuotteista muodostui teräskärkinen, täytekynän tavoin mustesäiliöllä varustettu Rapidograph-tussipiirrin, josta tuli Suomessakin lähes standardi teknisessä ja muussa ammattimaisessa puhtaaksipiirtämisessä 1950-luvun alusta alkaen 1990-luvulle, jolloin tietokone alkoi nopeasti syrjäyttää käsinpiirtämistä.


title: Rotring

text: Rotring myytiin yhdysvaltalaiseen Newell Rubbermaid -konserniin kuuluvalle Sanford L.P. -yhtiölle vuonna 1998. Konserni lopetti Rotring-kynien viennin Yhdysvaltoihin vuonna 2005.


From Illmatic to Stillmatic: The Remixes on EP albumi rap-artisti Nasilta. Albumi sisältää kuusi remix kappaletta Nasin aikaisemmin julkaistuilta albumeilta Illmatic, It Was Written ja Stillmatic. Albumin julkaisi Columbia Records vuonna 2002.


title: Klotar IV

text: Klotar IV (kuoli noin 719) oli Austrasian kuningas 717–719. Hän oli Austrasian major domus Kaarle Martelin asettama nukkehallitsija, jolla ei ollut todellista valtaa .


title: Klotar IV

text: Kaarle Martel voitti sisällissodassa Neustrian Kilperik II:n ja major domus Ragenfridin joukot Vincyssä vuonna 717 ja lujitti asemansa koko frankkien valtakunnan hallitsijana. Hän ajoi takaa Kilperikiä ja Ragenfridiä, mutta joutui kääntymään takaisin ja hyökkäämään toista vihollistaan Plektrudista vastaan. Voitettuaan Plektrudiksen Kaarle asetti Klotarin Austrasian kuninkaaksi, jotta saisi merovingien muodollisen tuen asemalleen, Kilperik nimittäin tuki Ragenfridiä valtakunnan major domukseksi.


title: Klotar IV

text: Vuonna 718 Kaarle löi Kilperikin uudestaan Soissonsissa, ja Kilperik joutui pakenemaan liittolaisensa, Akvitanian herttua Eudon luo. Eudo kuitenkin halusi tehdä rauhan Kaarlen kanssa, ja lopulta tehtiin sopimus, jonka mukaan Kaarle hyväksyi Kilperikin aseman frankkien valtakunnan kuninkaana ja Kilperik puolestaan Kaarlen aseman valtakunnan major domuksena. On epäselvää, milloin Klotar kuoli, mutta luultavasti Kaarle hyväksyi Kilperikin aseman kaikkien frankkien kuninkaana vasta Klotarin kuoltua.


title: Mykoplasmat

text: Mykoplasmat ("Mycoplasma"), joita on aiemmin nimitetty myös PPLO:ksi (, pleuropneumoniankaltaiset organismit), ovat pieniä pallomaisia soluseinättömiä esitumaisia bakteereja. Ne ovat usein pienikokoisia, läpimitaltaan noin 0,25 mikrometriä ja yleensä loisia. Mykoplasmat kuuluvat "Mollicutes"-heimoon: niillä on pieni genomi, 9,58–1,38 miljoonaa emäsparia.


title: Mykoplasmat

text: Mykoplasmat näyttävät 16S-ribosomin rakenteen perusteella olevan sukua "Clostridium"-bakteereille tai "Lactobacillus"-bakteereille ja ovat siten kehittyneet grampositiivisista bakteereista. Soluseinän puuttumisesta huolimatta myös mykoplasmat ovat grampositiviisia bakteereita.


title: Mykoplasmat

text: Jotkut mykoplasmat, kuten keuhkokuumetta aiheuttava "Mycoplasma pneumoniae", aiheuttavat ihmisille sairauksia. Soluseinän puuttumisen takia harvat antibiootit tehoavat mykoplasmoihin. Yleinen lääkitys on doksisykliini, mutta lieväoireisille ei yleensä anneta lääkitystä.


title: Mykoplasmat

text: Koska "Mycoplasma pneumoniae" kasvaa hitaasti, sitä ei normaalissa bakteeri-viljelyssä löydetä. Suurentunut Mycoplasman IgG-luokan vasta-aine kertoo lähinnä joskus kohdatusta infektiosta ja IgM-luokan vasta-aine aktiivisesta tai äskettäisestä (6 kk) infektiosta. Uusintainfektiossa IgM ei yleensä ole positiivinen. IgG:tä pyritään tulkitsemaan lähinnä pariseeruminäytteiden avulla. CRP-arvo voi olla normaali vaikka kyseessä on bakteeri. Infektio voi aiheuttaa myös hankalia keskushermosto-, iho- ja limakalvo-oireita. Tartunnan saaneista jopa neljäsosalla on oireita muualla kuin hengitysteissä ja osalla ei ole ole hengitystieoireita ollenkaan. Valtaosalle tauti on vähäoireinen, mutta esim. yskä voi kestää kuukausia. Taudin selkeä toteaminen voi olla haastavaa.


title: Sexhibition

text: sEXHIBITION-messut on Helsingissä järjestettävä erotiikka-alan tapahtuma. Messut järjestettiin ensimmäisen kerran vuonna 1992. Vuoden 2002 tapahtumassa vieraili noin 25 000 kävijää, mikä on erotiikkamessujen epävirallinen kävijäennätys Suomessa. Nykyään Helsingin sEXHIBITION messut järjestetään kerran vuodessa marraskuun alussa ja kävijämäärä on noin 5 000 henkeä. Helsingin messuilla on esiintynyt vuosien varrella mm. Angel Sanchez, Lisa Ann, UK Hot Boyz, Julia Ann, Carmen Hart, BeatBoys, Alexis Amore, L'Homme Deluxe, Sophia Rossi, Mr French Kiss, Gina Lynn, Guns Group, Stormy Daniels, Stallions, Mary Carey, Blade, Martina Aitolehti, Oliver, April, British Chippendales, Tyler Faith, Rocky Mens Show, Rita Faltoyano, M.E.N.S., Andrea Chu, Lusty Sisters, Benio, Ginger Lynn, Kylie Ireland, Brittany Andrews, Jill Kelly, Chippendales ja Monique Covet.


title: Sexhibition

text: Kevään 2006 messuista vuoteen 2017 saakka annettiin yleisöllekin mahdollisuus esiintyä Mr Lotharin isännöimällä Puuhalavalla. Tämän lisäksi messuilla oli muutamana vuotena Livestudio jossa yleisö pääsi seuraamaan kuinka aikuisviihde-elokuvia tehdään. Syksyn 2008 uutuutena messuilla nähtiin Pålnåparty Bar & Disco, kyseisen baarin V.I.P-alueella yleisöllä oli mahdollisuus nähdä kuinka stripparit, pornotähdet ja muut alan ihmiset juhlivat sekä jopa osallistua juhlintaan. Vuoden 2009 kevään messujen uutuutena oli suuseksin SM-kilpailu. Vuoden 2010 syksyn messujen uutuutena oli Ilmaseksin SM-kilpailut.


title: Sexhibition

text: Tapahtuma on viime vuosina järjestetty Helsingin Kaapelitehtaalla.


title: Polttoitsemurha

text: Polttoitsemurha on itsemurha, jonka tekijä sytyttää itsensä palamaan. Monesti polttoitsemurha on tarkoitettu poliittiseksi protestiksi, jolloin se toteutaan julkisella paikalla.


title: Polttoitsemurha

text: Sellaisen ovat tehneet buddhalainen munkki Thích Quảng Đức Etelä-Vietnamin politiikkaa protestoidakseen, Norman Morrison vuonna 1965 vastalauseeksi Vietnamin sodalle sekä Jan Palach vuonna 1969 protestiksi Neuvostoliiton edellisenä vuonna suorittamalle Tšekkoslovakian miehitykselle. Jan Palachin esimerkkiä seurasivat Tšekkoslovakiassa muutamat muutkin henkilöt.


title: Polttoitsemurha

text:
Vuonna 2001 Kiinan media näytti kuvia useiden Falun Gong -järjestön kannattajien julkisesta polttoitsemurhista Tiananmenin aukiolla.
Liikkeen mukaan tapaukset olivat lavastettuja sen mustamaalamiseksi.


title: Polttoitsemurha

text: Vuonna 2003, kun Ranskan poliisi oli pidättänyt iranilaisten Kansan mujahedin -järjestön johtajan Maryam Rajavin Pariisissa, kymmenen liikkeen jäsentä sytytti itsensä tuleen Euroopan eri kaupungeissa. Heistä kaksi kuoli.


title: Polttoitsemurha

text: 17. joulukuuta 2010 tunisialainen katukauppias Mohamed Bouazizi teki polttoitsemurhan Sidi Bouzidin kaupungissa, kun korruptoitunut poliisi oli takavarikoinut lupien puutteeseen vedoten hänen vihanneskärrynsä ja vaakansa. Tapaus johti pian mellakoihin, jotka levisivät koko maahan, ja Tunisian kansannousu ajoi lopulta maata parikymmentä vuotta hallinneen presidentti Zine el-Abidine Ben Alin maapakoon 14. tammikuuta 2011. Tunisian esimerkki sai ainakin kahdeksan muuta henkilöä yrittämään polttoitsemurhaa eri arabimaissa tammikuussa 2011, osa menehtyi vammoihinsa.


title: Polttoitsemurha

text: Tiibetissä on vuoden 2009 helmikuusta lähtien 130 henkilöä sytyttänyt itsensä palamaan vastareaktiona Kiinan harjoittamalle sorrolle, joka kohdistuu erityisesti miehitetyn Tiibetin buddhalaiseen uskontoon sekä Tiibetin kieleen ja kulttuuriin. Polttoitsemurhien tekijät ovat ilmaisseet haluavansa Dalai Laman palaavan takaisin Tiibetiin ja vapautta tiibetiläisille. Itsensä tuleen sytyttäneistä 110 on miehiä ja 20 naisia. Näissä polttoitsemurhissa on kuollut 112 henkilöä.


title: Aquifex

text: Aquifex on bakteerien suku, joka kuuluu "Aquificae" -pääjaksoon. "Aquifex"-bakteerit ovat termofiilisia ja elävät tuliperäisllä alueilla. Näitä baktereeja pidetään varhaisina varsinaisina bakteereina. Näiden pituus on 2–6 μm, ja läpimitta noin 0,5 μm.


title: Aquifex

text: Tunnetut "Aquifex" -bakteerit ovat "Aquifex pyrophilus" ja "Aquifex aeolicus", jotka ovat molemmat termofiilisia ja kasvavat parhaiten veden lämpötiloissa 85–95 °C. "A. aeolicus" -bakteerin genomista 16 % on yhteistä arkkielöiden kanssa. "A. aeolicus" -bakteerin genomi on kooltaan vain noin kolmasosa "E. coli"n genomista.


title: Jack (elokuva)

text: Jack on yhdysvaltalainen Francis Ford Coppolan ohjaama, vuonna 1996 valmistunut draamakomedia. Elokuvan pääosissa ovat Robin Williams, Bill Cosby ja Jennifer Lopez.


title: Jack (elokuva)

text: Elokuva kertoo Powellin perheeseen syntyvästä Jack-nimisestä pojasta (Robin Williams), joka sairastaa Wernerin oireyhtymää.


title: Jack (elokuva)

text: Karen ja Brian ovat viettämässä ystäviensä kanssa Halloween-juhlia, kunnes vasta toisella kuulla raskaana oleva Karen huomaa, että hänen pitää kiirehtiä sairaalaan synnyttämään. Karen synnyttää poikalapsen, joka nimetään Jack Charlesiksi.


title: Jack (elokuva)

text: Lääkärit huomaavat tutkimuksissa, ettei lapsi ole ihan normaali: Jack sairastaa Wernerin syndroomaa, jonka takia hän näyttää neljä kertaa vanhemmalta kuin ikäisensä.


title: Jack (elokuva)

text: Jack asuu yhdysvaltalaisessa kaupungissa äitinsä ja isänsä kanssa. Hän käy normaalin koulun sijaan herra Lawrence Woodruffin pitämää yksityiskoulua, koska vanhemmat pelkäävät, että Jackia kiusattaisiin sairauden takia tavallisessa koulussa. 10-vuotiaana Jack saa yrittää käydä normaalia koulua. Ensimmäisten päivien aikana häntä kiusataankin. Ajan kanssa Jack saa koulusta kuitenkin kavereita, joiden kanssa hän alkaa viettää aikaa koripalloa pelailen tai majassa oleillen. Erityisesti hän lähenee Louis Durante -nimisen pojan kanssa, joka asuu yksinhuoltajaäitinsä luona. Jackista ja Louisista tulee hyviä ystäviä.


title: Jack (elokuva)

text: Jackin kaunis luokanopettaja neiti Marquez pitää häntä tunnollisena ja kilttinä oppilaana, vaikka hän näyttääkin vanhemmalta kuin ikätoverinsa. Jack ihastuu opettajaansa, ja pyytää tätä koulun tansseihin, mutta opettaja ei pysty suostumaan tähän. Jack lähtee itkien pois, kaatuu portaissa ja saa sydänkohtauksen.


title: Jack (elokuva)

text: Lääkärit huomaavat, että kun Jack ikääntyy, hänen fyysinen kuntonsa heikkenee. Vanhemmat päättävät, että vastaavanlaisten tilanteiden välttämiseksi Jackin pitää jatkaa koulua kotona. Jack ei suostu tähän, ja masentuu.


title: Jack (elokuva)

text: Eräänä iltana hän menee baariin, ja tapaa siellä ystävänsä Louisin äidin, jota yrittää iskeä. Hän joutuu baarissa tappeluun toisen miehen kanssa, ja hänet pidätetään. Louisin äiti maksaa sakot, ja vie hänet autollaan takaisin kotiin.


title: Jack (elokuva)

text: Jackin kaverit kyselevät häntä leikkimään, mutta Jack ei tahdo, koska hän on lukkiutunut huoneeseensa. Kaverit spekuloivat Jackin palaamista kouluun, ja toivovat hänen palaavan. Seuraavana aamuna Jack päättää lähteä takaisin kouluun. Samaan aikaan luokkahuoneessa Louis kertoo ainekirjoituksessaan, että tahtoisi olla kuin hänen parhain ystävänsä, Jack.


title: Jack (elokuva)

text: Seitsemän vuotta myöhemmin Jack ja hänen ystävänsä valmistuvat high schoolista. Jack pitää päätösjuhlassa puheen, jossa toteaa ystävilleen, että elämä on lyhyt, ja kehottaa tekemään elämästä mahtavan. Elokuvan lopussa Jack lähtee hienolla avoautolla ystävineen juhlistamaan päättäjäisiä.


title: Astrahanin kaani

text: Astrahanin kaani oli Astrahanin kaanikunnan hallitsijan arvonimi.


title: Etyyliamiini

text: Etyyliamiini (CHN) on primäärinen amiini, jolla on voimakas haju. Aineesta käytetään myös nimiä "etaaniamiini" ja "aminoetaani". Kuten useat muutkin amiinit myös etyyliamiini on emäksinen ja pystyy syövyttämään myös metalleja . Etyyliamiinia käytetään laajasti kemianteollisuudessa ja orgaanisessa synteesissä. Huoneenlämmössä aine on kaasu, joka yleensä nesteytetään.


title: Etyyliamiini

text: Etyyliamiinia voidaan valmistaa eteenin ja ammoniakin reagoidessa. Reaktiossa tarvitaan katalyytiksi jokin alkalimetalliamidisuola, esimerkiksi natriumamidi.


title: Etyyliamiini

text: Ainetta voidaan valmistaa suoraan etanolista ja ammoniakista. Tämä vaatii katalyytiksi esimerkiksi kupari-nikkeliseoksen ja lisäksi korotetun paineen ja lämpötilan.


title: Etyyliamiini

text: Amiineja voidaan myös tuottaa amidien pelkistyksellä. Usein pelkistimenä käytetään litiumalumiinihydridiä.


title: Etyyliamiini

text: Etyyliamiinia voidaan valmistaa myös halogenoidusta etaanista nukleofiilisella korvautumisreaktiolla. Tällöin muodostuu sivutuotteina myös dietyyli- ja trietyyliamiinia.


title: Allu Finland

text: Allu Finland Oy suunnittelee, valmistaa ja markkinoi maanrakennuslaitteita ympäristön hoitoon, kierrätysmenetelmien tehostamiseen ja erilaisten maa-ainesten ja materiaalien käsittelyyn.


title: Allu Finland

text: Pääkonttori ja tehdas sijaitsevat Orimattilassa. Konsernilla on toimintaa muun muassa Ruotsissa, Saksassa, Ranskassa, Isossa-Britanniassa, Argentiinassa, Yhdysvalloissa ja Kiinassa. Kaiken kaikkiaan jakeluverkosto käsittää yli 30 maata.


title: Allu Finland

text: Allu Finlandin toiminta perustuu ISO9001:2000-, ISO14001- ja OHSAS18001-sertifikaatteihin.


title: Allu Finland

text: Allu Finlandin tytäryhtiö Ideachip Machine maahantuo hakkureita, murskaimia ja seuloja.


title: Sibelius-Akatemian ylioppilaskunta

text: Sibelius-Akatemian ylioppilaskunta (SAY) oli vuonna 1896 perustettu ja vuonna 2012 toimintansa lopettanut ylioppilaskunta. SAY:n jäseniä olivat kaikki Sibelius-Akatemiassa perustutkintoa suorittavat, läsnäolevat opiskelijat. Sibelius-Akatemian yhdistetyessä Taideyliopistooon, sen toimintaa jatkaa Taideyliopiston ylioppilaskunta.


title: Hargelsberg

text: Hargelsberg on kunta Linz-Landin alueella Itävallassa.


title: Hargelsberg

text: Hargelsbergissä asui 1. tammikuuta 2005 tehdyn mittauksen mukaan 1 112 asukasta. Kaupunginjohtajana toimii tällä hetkellä Manfred Huber. Hargelsbergin korkeus merenpinnasta on 324 metriä ja sen pinta-ala on 18 neliökilometriä.


title: DOI

text: DOI (Digital Object Identifier) on vuonna 2000 käyttöön otettu elektronisille asiakirjoille, teksteille, kuville, äänelle, videoille ja ohjelmistoille annettava pysyvä tunniste. DOI-tunniste toimii samaan tapaan kuin URI-tunnisteissa URN, eli se viittaa tiettyyn nimenomaiseen dokumenttiin osoitteesta riippumatta, toisin kuin URLit, jotka viittaavat tiettyyn sijaintiin. DOI-tunnisteiden jakelua säätelee Intenational DOI Foundation (IDF). DOI-tunnisteita jakavat IDF:n valtuuttamat rekisteröintiauktoriteetit, yleensä maksua vastaan. Tunnisteita käytetään hyvin usein tiedeartikkeleiden yhteydessä.


title: DOI

text: DOI-tunnisteet ovat muotoa 10.1000/182, missä 10. on hakemistokoodi joka ilmaisee rekisteröintiauktoriteetin, 1000 julkaisijakoodi joka ilmaisee dokumentin julkaisijan, ja 182 on dokumentin koodi. Selkeyden vuoksi koodissa käytetään usein etuliitettä "doi:", esimerkiksi "doi:10.1000/182". Tunnisteet voidaan useimmiten löytää DOI-hakemistojen kautta, esimerkiksi haettaessa edellä mainittua asiakirjaa DOI:n omalta hakemistopalvelimelta, se voidaan hakea muodossa http://dx.doi.org/10.1000/182, mutta myös hakukoneella, esimerkiksi Googlella.


title: Adam Honkanen

text: Adam Adaminpoika Honkanen (1835 Mansikkamäki, Pertunmaa – 1913 Hartola) oli suomalainen kansanrunoilija ja ennustaja.


title: Adam Honkanen

text: Hartolan, myöhemmin Pertunmaan Mansikkamäen kylässä Mansikkamäen talossa syntyneen Adam Honkasen vanhemmat olibat itsellisiä jotka myöhemmin ryhtyivät torppareiksi Hartolan Nipulin kylän Hongiston torppaan ja Honkanen otti sukunimensä torpan nimen mukaan. Hän opetteli itsekseen lukemaan ja kirjoittamaan ja luki kaikki kirjat jotka sai käsiinsä.


title: Adam Honkanen

text: Riitauduttuaan kotonaan Honkanen vietti elämänsä kiertolaisena. Hän laati runoja ja virsiä joita julkaistiin parina runovihkona. Naimattomana elänyt Honkanen kuoli 87-vuotiaana vaivaistalossa toukokuussa 1913 ja hänet on haudattu Hartolan hautausmaalle. Honkanen varoitti runoissaan muun muassa viinan kiroista sekä uskonnollisista lahkolaisliikkeistä. Suurin on hänen runoistaan on kadonnut sillä vain muutamia niistä julkaistiin painettuina. Honkanen oli myös taitava hautapatsaiden maalaaja ja hän maalasi vanhemmalla ijällään ulkomaalauksia ja korjasi kalanpyydyksiä.


title: Adam Honkanen

text: E. J. Ellilän kirjan mukaan Adam Honkasen kerrotaan myös ennustaneen 1885 että vuonna 1915 olisi käynnissä maailmansota ja hän toivoi kuolevansa ennen sitä.


title: Larisa Lisitsyn

text: Larisa Lisitsyn on ydinfyysikko ja suomeninkeriläinen yrittäjä, joka aloitti yrittämisensä Suomessa hoitamalla yritysten viisumiasioita. Toisessa vaiheessa hän aloitti suomalaisten tuotteiden kuten kaivoskoneiden, Nokian renkaiden ja matkapuhelinten välityskaupan Venäjälle.


title: Larisa Lisitsyn

text: Verovuonna 2004 Larisa Lisitsyn oli Suomen suurituloisim nainen 2,7 miljoonan euron tuloilla. Vuosina 1999–2003 Niko Trade Oy välitti noin 250 000 000 markan arvosta öljy- ja kaasuteollisuuden varaosia.


title: Larisa Lisitsyn

text: Larisa ja Nikolai Lisitsynin liiketoimet joutuivat verotarkastusten kohteiksi ja kun maksamattomia veroja ei toiminnasta löytynyt, nostettiin syyte kirjanpitorikoksesta sillä perusteella, ettei asiakkailta tulleita ennakkomaksuja ollut kirjattu yrityksen kirjanpitoon. Keväällä 2002 poliisi otti kiinni Nikolai Lisitsynin Helsingissä ja Larisa Lisitsynin Lappeenrannassa. Edellinen oli kiinni otettuna 60 tuntia ja jälkimmäinen vuorokauden sillä poikkeuksella, että sai hakea lapset kotiin päiväkodista ja koulusta. Niko Trade Oy:n ja Massum Oy:n toimet joutuivat tutkinnan alaisiksi. Nikolai Lisitsynin mukaan liiketoiminnasta jäi tutkinnan aikana jäljelle enää vain 2–3 %. Tuomioistuimen päätös oli, ettei kirjanpitorikoksiin ollut syyllistytty, mihin mennessä kuitenkin Yleisradio oli ehtinyt uutisoimaan, että olisi syyllistytty.


title: Larisa Lisitsyn

text: Tuloksena Larisa ja Nikolai Lisitsyn nostivat Yleisradiota vastaan kunnianloukkauskanteen, jonka vastaajat hävisivät. Vuonna 2008 Helsingin käräjäoikeus tuomitsi ohjelmajohtaja Ari Järvinen ja jutun tehneen Yleisradion toimittajan maksamaan 30 000 euroa korvauksia kärsimyksistä kahdesta törkeästä kunnianloukkauksesta ja yksityiselämää loukkaavan tiedon paljastamisesta. Yle vei asian hovioikeuteen, joka säilytti tuomion alentaen kuitenkin korvaussummaa 10 000 euroon.


title: Diodotos

text: Diodotos (, ) voi viitata seuraaviin henkilöihin:


title: Rhamphorrhina

text: Rhamphorrhina on kovakuoriaisiin (Coleoptera) kuuluvan "Taurhina"-suvun alasuku.


title: Haythem Mrabet

text: Haythem Mrabet (, s. 15. lokakuuta 1980 Kébili, Tunisia) on tunisialainen jalkapalloilija, pelipaikaltaan puolustava keskikenttäpelaaja. Hän edustaa Tunisian pääsarjassa ES Sahelia.


title: Haythem Mrabet

text: Mrabet on pelannut vuodesta 2003 lähtien CS Sfaxienissa, jonka paidassa hän voitti muun muassa Tunisian liigacupin ja Arabian Mestarien liigan.


title: Haythem Mrabet

text: Kesäkuussa 2010 Mrabet siirtyi Sudaniin Al-Merreikhiin. puolen vuoden lainasopimuksella.


title: Haythem Mrabet

text: Loppukesästä 2011 Mrabet siirtyi ES Sahelin riveihin.


title: Haythem Mrabet

text: Mrabet on pelannut uransa aikana kolme maaottelua, joista ensimmäinen oli vuoden 2005 aikana, Toisen ottelun hän pelasi 6. syyskuuta 2009 Nigeriaa ystävyysottelussa Egyptiä vastaan. vastaan käydyssä MM-karsintaottelussa, jossa Mrabet pääsi toisella puoliajalla vaihdosta kentälle loukkaantuneen Khaled Korbin tilalle. Hän syötti myös ottelun loppuhetkillä 2-2 tasoitusmaalin, jonka teki Oussama Darragi.


title: Haythem Mrabet

text: Mrabet oli mukana vuoden 2010 Afrikan kisoissa, jossa hän pelasi yhden ottelun Kamerunia vastaan tultuaan vaihdosta kentälle 83 minuutin kohdalla.


title: Heterorrhina

text: Heterorrhina on lehtisarvisiin kuuluva kovakuoriaissuku.


title: King Kong (nyrkkeilijä)

text: King Kong, oikealta nimeltään Ezekiel Dlamini (1. tammikuuta 1921 – 3. huhtikuuta 1957), oli zulu-heimoon kuulunut raskaansarjan nyrkkeilijä.


title: King Kong (nyrkkeilijä)

text: Dlamini oli maalaispoika, joka jo nuoresta kulkeutui omille teilleen. Etelä-Afrikan apartheid-politiikan aikana tällaisen nuoren olot olivat vaikeita, mutta hän onnistui välttämään kasvatuslaitoksen ja vankilan. Hänestä tuli ammattipeluri Johannesburgin pelikortteleissa.


title: King Kong (nyrkkeilijä)

text: 20-vuotiaana hän eksyi sattumoisin bantumiesten kerhoon jossa näki ensi kertaa nyrkkeilyä. Hän pilkkasi miehiä jotka tappelivat ""tyynyt käsissä"" - kunnes yksi valmentajista, paikallinen nyrkkeilylegenda William “Baby Batter” Mbatha, hermostui ja käski hänen tulla kehään. Pidettyään hetken suunsoittajaa pilkkanaan torjumalla kaikki tämän iskut valmentaja tyrmäsi hänet - ja Dlamini huomasikin että nyrkkeilyssä olikin ideaa.


title: King Kong (nyrkkeilijä)

text: Hänestä tulikin nyrkkeilijä ja raskaansarjan miehenä hän saavutti kohtalaisen menestyksen. Nimeksi hänelle annettiin "King Kong", ja hänen murskavasentaan opittiinkin pelkäämään.


title: King Kong (nyrkkeilijä)

text: Mestaruutta King Kong ei koskaan saavuttanut koska oli liian ylimielinen.


title: King Kong (nyrkkeilijä)

text: Hän turhautui ja lopulta hänet karkotettiin nyrkkeilyn piiristä kun hän syyllistyi varoituksista huolimatta jatkuvaan likaisten temppujen käyttöön.


title: King Kong (nyrkkeilijä)

text: King Kong otteli urallaan viisi ammattiottelua joista voitti neljä. Häviämässään ottelussa Kong kohtasi välisarjalaisen Simon Greb Mthimkulun joka tyrmäsi hänet kolmannessa erässä. Voittamissaan otteluissa Kong kohtasi debyyttiotteluaan tekeviä nyrkkeilijöitä.


title: King Kong (nyrkkeilijä)

text: Mthimkululle häviämisestä seurasi pilkantekoa, ja King Kong iski kahakassa erään tappelupukarin kuoliaaksi mutta vapautettiin hätävarjelun nimissä.


title: King Kong (nyrkkeilijä)

text: Elämä alkoi olla viheliäistä, ja kun hänen naisystävänsä Maria Miya jäi kiinni vieraan miehen seurasta King Kong puukotti naisen kuoliaaksi. Oikeudessa hän vaati kuolemantuomiota ja raivostui kun tuomioksi tulikin kaksitoista vuotta pakkotyötä.


title: King Kong (nyrkkeilijä)

text: Loppuun asti kapinallisena hän hukuttautui vankisiirtolaa ympäröineeseen Rivonia-jokeen 3. huhtikuuta 1957


title: King Kong (nyrkkeilijä)

text: King Kongin elämästä tehtiin vuonna 1959 Johannesburgissa jazz-ooppera mustien harrastenäyttelijöiden voimin. Naispääosaa näytteli laulajatar Miriam Makeba jolle tämä rooli merkitsi lopullista läpimurtoa .


title: King Kong (nyrkkeilijä)

text: Ooppera oli menestys, kotimaassa sitä kävi katsomassa 120 000 henkilöä ja esitys vietiin myös ulkomaille, muun muassa Lontooseen.


title: Radhouène Ben Ouanes

text: Radhouène Ben Ouanes (s. 28. huhtikuuta 1980) on tunisialainen jalkapalloilija, pelipaikaltaan hyökkääjä. Hän pelaa tällä hetkellä AS Marsassa. Ben Ouanes voitti Tunisian mestaruuden vuonna 2006 pelattuaan rikkonaisen kauden Esperancessa.


title: José Luis Blanco

text: José Luis Blanco Quevedo (s. 3. kesäkuuta 1975 Lloret de Mar) on espanjalainen estejuoksija, joka kilpailee yleensä 3 000 metrin estejuoksussa. Hänen paras saavutuksensa on Göteborgin EM-kilpailuiden 2006 hopea.


title: José Luis Blanco

text: Lisäksi hän sijoittui Pariisin MM-kisoissa 2003 kahdeksanneksi ja Helsingin MM-radalla kaksi vuotta myöhemmin neljänneksitoista. Hänen ennätyksensä on 8.12,86 minuuttia, minkä hän juoksi Huelvassa kesäkuussa 2006.


title: José Luis Blanco

text: Blanco antoi positiivisen dopingnäytteen Espanjan mestaruuskilpailuissa heinäkuussa 2010 ja hän sai kahden vuoden kilpailukiellon, joka päättyi 26. lokakuuta 2012. Hän menetti Barcelonan EM-kilpailuissa 2010 saamansa pronssimitalin.


title: Xylotrupes

text: Xylotrupes on kovakuoriaisiin ("Coleoptera") kuuluva suku.


title: Aleksinos

text: Aleksinos () (n. 339–265 eaa.) oli antiikin kreikkalainen megaralaiseen koulukuntaan kuulunut filosofi. Hän oli Eubulideen oppilas.


title: Aleksinos

text: Aleksinos oli kotoisin Eliksestä. Väittelevän luonteensa vuoksi häntä kutsuttiin usein ”kiistelijäksi” (, "Elenksinos"). Aleksinos siirtyi Eliksestä Olympiaan, tarkoituksenaan perustaa koulukunta jota kutsuttaisiin olympialaiseksi koulukunnaksi. Hänen oppilaansa kuitenkin tuskastuivat pian elämän laatuun paikassa ja jättivät hänet. Aleksinoksen opetuksista ei ole säilynyt nykyaikaan juuri mitään. Ciceron maininnasta voidaan päätellä hänen käsitelleen sofistisia ongelmia muiden koulukunnan jäsenten tavoin. Athenaios mainitsee paiaanin, jonka Aleksinos kirjoitti makedonialaisen Krateroksen kunniaksi, ja joka laulettiin Delfoissa. Aleksinos kirjoitti myös Zenon Kitionilaista ja historioitsija Eforosta vastaan. Diogenes Laertioksen mukaan hän kuoli ruo'on pistoon uidessaan Alfeios-joessa.


title: Aleksinos

text: Aleksinos väitteli vuonna 267/266 eaa. retoriikasta Hermarkhoksen kanssa. Filodemos lainaa teoksessaan "Retoriikasta" Hermarkhoksen vasta-argumenttia, jossa tämä puolestaan lainaa Aleksinosta. Aleksinos kritisoi retoriikasta kiinnostuneita sofisteja siitä, että he tuhlaavat aikaansa hyödyttömien aiheiden, kuten lausumisen ja muistamisen tutkimiseen sekä runoilijoiden tulkitsemiseen.


title: The Angel and the Gambler

text: The Angel and the Gambler (suom. ""Enkeli ja uhkapeluri"") on Iron Maidenin single albumilta "Virtual XI" (1998). Single julkaistiin kaksi viikkoa ennen albumia. "The Angel and the Gambler" on ensimmäinen Iron Maidenin single, jossa on b-puolena videopätkä ("Afraid to Shoot Strangersin" live-taltioinnista Israelista). Singlellä on myös kaksi kappaletta, jotka ovat levytetty vuosina 1995–1996 "The X-Factorin" kiertueella. Kappaleen on kirjoittanut yhtyeen basisti Steve Harris.


title: The Angel and the Gambler

text: CD-single julkaistiin kahdessa osassa. Ensimmäisessä osassa on juliste, "Virtual XI Fixture List 1998" yhdessä osassa ja yhtye poseeraamassa Iron Maiden -jalkapallovaatteet päällä lempipelaajiensa kanssa. Toisessa osassa on kortteja, jossa muusikot ovat Iron Maiden -jalkapallovaatteissa. Toisessa osassa on myös lyhennetty versio "The Angel and the Gamblerista".


title: The Angel and the Gambler

text: Kappaletta ei ole arvostettu erityisesti pituutensa ja monien kosketinsoitinosiensa vuoksi. Kappaleen kerto-osa "Don't you think I'm a saviour, don't you think I can save you, don't you think I can save your live" toistetaan 22 kertaa, mistä tulee iso osa pituudesta.


title: The Angel and the Gambler

text: Kappaleesta on myös musiikkivideo, jossa on lyhennetty versio kappaleesta. "Tähtien sota" -henkisessä videossa on täysin tietokoneella tehty maailma, jossa on avaruusolioita vaihtuvassa kuvanlaadussa. Videossa erikoisen näköinen pitkässä paidassa oleva Blaze kävelee baariin ruskea hattu päässään, joka on otettu "Somewhere in Time" -albumin kannesta (erityisesti "Stranger in a Strange Landin" kannesta).


title: Kalle Kauhanen

text: Kalle Jalmari Kauhanen (20. kesäkuuta 1900 Leppävirta – 19. joulukuuta 1969 Joensuu) oli suomalainen poliitikko ja muurari. Hän toimi kansanedustajana Kuopion läänin itäisestä vaalipiiristä vuosina 1945–1951 ja 1954–1958. Kauhanen edusti Suomen kansan demokraattista liittoa, kunnes hän loppuvuonna 1949 siirtyi Suomen sosialidemokraattiseen puolueeseen.


title: Kalle Kauhanen

text: Kauhanen oli mukana äärivasemmiston toiminnassa 1920-luvulta alkaen. Vuosina 1931–1934 hän oli vankilassa poliittisista syistä. 1940-luvun lopussa Kauhanen ajautui erimielisyyksiin Suomen kommunistisen puolueen kanssa, mikä johti lopulta erottamiseen. Kiistat tulivat julkisuuteen lokakuussa 1948, kun Kauhanen ei suostunut allekirjoittamaan SKDL:n välikysymystä. Kauhanen ei suostunut itsekritiikkiin, ja SKP leimasi miehen titolaiseksi. SDP:hen siirryttyään Kauhanen antoi kielteiset kokemuksensa uuden puolueensa propagandakäyttöön.


title: Kalle Kauhanen

text: Kauhanen työskenteli muurarina Varkaudessa ja Kuusjärvellä vuoteen 1945 asti. Hän kuului Kuusjärven ja Outokummun kunnanvaltuustoihin. Vuoden 1956 presidentinvaaleissa hän oli yksi sosialidemokraattien valitsijamiehistä.


title: Luettelo Suomen teekkarikilloista

text: Tämä artikkeli on Luettelo Suomen teknillisten yliopistojen ja tiedekuntien teekkarikilloista. Luettelossa on esitettynä kaikki teknillisten yliopistojen ylioppilaskuntien ja teknillisten tiedekuntien teekkariyhdistysten killoiksi hyväksymät rekisteröidyt yhdistykset ja alayhdistykset.


title: Luettelo Suomen teekkarikilloista

text: Aalto-yliopiston teknillisessä korkeakoulussa toimii 14 kiltaa, jotka ovat rekisteröityjä yhdistyksiä, sekä osakunta, joka on lailla ja asetuksella säädetty julkisoikeudellinen yhteisö.


title: Luettelo Suomen teekkarikilloista

text: Lappeenrannan teknillisen yliopiston kahdeksan teekkarikiltaa toimivat rekisteröityinä yhdistyksinä


title: Luettelo Suomen teekkarikilloista

text: Oulun yliopiston teekkareiden keskuselimenä toimii Oulun Teekkariyhdistys. Sen yhteydessä on seitsemän rekisteröitynä yhdistyksenä toimivaa kiltaaTampereen teknillisen yliopiston killat ovat Tampereen teknillisen yliopiston ylioppilaskunnan alayhdistyksiä.


title: Luettelo Suomen teekkarikilloista

text: Turun yliopistossa on kaksi diplomi-insinööriopiskelijoiden kiltaa, joitten yhdyselimenä toimii Turun suomen- ja ruotsinkielisten teekkarien epävirallinen Teekkarikomissio


title: Luettelo Suomen teekkarikilloista

text: Vaasan yliopiston ainoan teknillis-tieteellisen koulutusohjelman aineyhdistys Tutti ry. toimii sekä kiltana että teekkariyhdistyksenä.


title: Luettelo Suomen teekkarikilloista

text: Åbo akademissa on kaksi teekkariyhdistystä, joista molemmat ovat rekisteröityjä yhdistyksiä.


title: Mehdi Meriah

text: Mehdi Meriah (, s. 5. heinäkuuta 1979 Ariana, Tunisia) on tunisialainen entinen jalkapalloilija. Pelipaikaltaan vasen laitapuolustaja. Hän edusti Tunisian pääsarjassa muun muassa Club Africainia, US Monastiria ja ES Sahelia.


title: Mehdi Meriah

text: Meriah aloitteli uraansa Club Africainin riveissä kaudella 1998–1999, josta hän siirtyi vuonna 2000 yhdeksi kaudeksi AS Arianaan. Vuonna 2001 Meriah AS Djerbaan, jossa hän pelasi aina vuoteen 2004 asti, käyden pelaamassa yhden kauden lainalla EGS Gafsassa. Matka jatkui US Monastiriin, jossa Meriah teki läpimurtonsa kuuluen Tunisian liigan parhaimpiin puolustajiin. Vakuuttavan kauden päätteeksi hän siirtyi tammikuussa 2006 kesken kauden 2005–2006 ES Saheliin, jossa Meriah on saavuttanut eniten menestystä voittaen muun muassa Tunisian liigamestaruuden kaudella 2006–2007, Afrikan Mestarien liigan ja Afrikan Super Cupin. Huhtikuussa 2009 Club Africain ilmoitti tehneensä alustavan sopimuksen Meriahin kanssa, jonka olisi tarkoitus pelata kaudesta 2009–2010 lähtien vanhassa seurassaan. Myöhemmin sopimuksen ilmoitettiin olevan kolmivuotinen.


title: Mehdi Meriah

text: Meriahin maajoukkueura alkoi 2. kesäkuuta 2006 Uruguayta vastaan pelatussa ystävyysottelussa. Hänet oli nimetty myös vuoden 2006 MM-kisamiehistöön, mutta viikko ennen kisoja Meriah loukkaantui vakavasti joutuen jättämään kisat väliin. Hänen tilalleen valittiin hyökkääjä Haykel Guemamdia. Meriah kuitenkin pääsi seuraaviin arvokisoihin, kun hänet valittiin Tunisian joukkueeseen Ghanassa pidettyihin vuoden 2008 Afrikan-mestaruuskisoihin.


title: Mehdi Meriah

text: Meriah palasi takaisin maajoukkueeseen lähes kahden vuoden tauon jälkeen, tultuaan vaihdosta kentälle ottelussa Ranskaa vastaan 30. toukokuuta 2010.


title: Erno Haukkala

text: Erno Haukkala on suomalainen pasunisti. Hän soittaa muun muassa The Soul Investigators, Bad Ass Brass, Ayekooto Afrobeat International, Mojakka, Alamaailman Vasarat, Astro Can Caravan, Jätkäjätkät, Soul Captain Band ja Paukkumaissi -yhtyeissä. Pasuunan lisäksi hän soittaa myös huilua ja tuubaa.


title: Harald Schmid

text: Harald Schmid (s. 29. syyskuuta 1957 Hanau) on entinen länsisaksalainen 400 metrin aitajuoksija ja olympiamitalisti. Hän on lajissaan ainoa kolminkertainen Euroopan mestari ja vielä vuoden 2008 lopussa kaikkien aikojen toiseksi nopein eurooppalainen.


title: Harald Schmid

text: Harald Schmid sijoittui vuonna 1975 nuorten EM-kilpailujen 400 metrin juoksussa seitsemänneksi. Seuraavana vuonna hän oli ottanut aitajuoksun päälajikseen ja juoksi nuorten maailmanennätyksen 49,61 s. Montréalin olympialaisten aitajuoksussa hänet hylättiin hänen vietyään jalkansa yhden aidan sivuitse. Olympiapronssia hän sai 4 × 400 metrin viestijuoksussa. Vuonna 1977 hän voitti Berliinissä olympiavoittaja Edwin Mosesin, minkä jälkeen Moses olikin voittamaton lähes kymmenen vuoden ajan. Prahan EM-kilpailuissa 1978 Schmid voitti kaksi kultamitalia. Hän voitti 400 metrin aitajuoksun ajalla 48,51 s jättäen seuraavaksi nopeinta yli sekunnilla. Toinen kultamitali tuli viestistä, jossa hän juoksi ankkuriosuuden. Vuoden 1979 Euroopan cupin finaalissa hän voitti 400 metrin sileän matkan ja 400 metrin aidat samana päivänä. Samana vuonna Méxicon universiadeissa hän voitti kultaa sileällä 400 metrillä ajalla 44,98 s. Moskovan 1980 olympialaiset jäivät häneltä väliin olympiaboikotin vuoksi.


title: Harald Schmid

text: Ateenan EM-kilpailuissa 1982 Schmid voitti jälleen kaksi mestaruutta ja jätti taaskin 400 metrin aitajuoksussa seuraavaa yli sekunnilla voittoajan ollessa uusi Euroopan ennätys 47,48 s. Viestissä hän juoksi toisen osuuden. Helsingin MM-kilpailuissa 1983 hän hävisi Edwin Mosesille yli sekunnin mutta oli selvästi toiseksi nopein. Toisen hopeamitalin hän sai 4 × 400 metrin viestissä. Los Angelesin 1984 olympialaisissa hän sai aitajuoksussa pronssia edellään isäntämaan Moses ja Danny Harris.


title: Harald Schmid

text: Stuttgartin EM-kilpailuissa 1986 Schmid voitti 400 metrin aitajuoksussa kolmannen Euroopan mestaruutensa. Tällä kertaa eroa seuraavaan oli vain 0,11 sekuntia (Schmidin aika oli 48,65 s). Viestijuoksussa Länsi-Saksan joukkue sijoittui hopealle. Rooman MM-kilpailuissa 1987 Moses, Harris ja Schmid kävivät tiukan kamppailun, jossa Schmid sivusi Euroopan ennätystään 47,48 s mutta jäi pronssille samalla ajalla Harrisin kanssa ja 0,02 sekuntia Mosesille hävinneenä. Viestijuoksussa Länsi-Saksan joukkue sijoittui neljänneksi. Schmid päätti arvokisauransa vuonna 1988 Soulin olympialaisiin sijoittuen aitajuoksussa seitsemänneksi.


title: Harald Schmid

text: Harald Schmidin ennätyksen 47,48 s on vuoden 2008 loppuun mennessä eurooppalaisista alittanut vain ranskalainen Stéphane Diagana. Schmid avioitui puolalaisen aitajuoksijan Elżbieta Rabsztynin kanssa.


title: Circus (Britney Spearsin kappale)

text:
"Circus" on Britney Spearsin toinen single artistin kuudennelta studioalbumilta "Circus".
+ Circus (Video)Spears vahvisti MTV Europe Music Awards:ssa 6. marraskuuta, että kappaleelle kuvataan musiikkivideo. Musiikkivideo julkaistiin YouTubessa marraskuussa. Musiikkivideo esittää nimensä mukaisesti sirkusta.


title: Circus (Britney Spearsin kappale)

text: Videolla näkyvät norsut herättivät kohua eläinaktivistien keskuudessa. Norsujen hoitajat ja kouluttaja rauhoittelivat heitä kertomalla että eläinten hyvinvointia tarkkailtiin ja niitä hoidettiin kuvauksissa hyvin.


title: Jääkiekon SM-liigakausi 1979–1980

text:
Jääkiekon SM-liigan kausi 1979-1980 oli järjestykseltään SM-liigan viides kausi. Sarjassa pelattiin kymmenen joukkueen nelinkertainen runkosarja, jonka jälkeen pelattiin neljän parhaan pudotuspelit. Kaksi viimeistä joutuivat SM-liigakarsintaan kahden I-divisioonan parhaan joukkueen kanssa. Mestaruuden voitti HIFK, hopeaa sai Ässät ja pronssia Kärpät, jolle se oli ensimmäinen mitali SM-liigassa. Runkosarjan voitti TPS.
Liigasta putosi KooVee.


title: Jääkiekon SM-liigakausi 1979–1980

text: Neljä parasta välieriin, kaksi heikointa SM-liigakarsintaan.


title: Jääkiekon SM-liigakausi 1979–1980

text:
Runkosarjan paras pistemies oli HIFK:n Matti Hagman joka 35 ottelussa keräsi tehot 37+50 =87 ollen myös paras maalintekijä ja syöttäjä.
Maalivahtien tilastossa paras oli Jorma Valtonen, TPS, jolle lauottiin 9,99 kiekkoa kutakin maalia kohti (799 laukausta - 80 maalia), torjuntaprosentti on näin 89,99.
Hagman oli myös pudotuspelien tehokkain saldolla 3+10 = 13 seitsemässä ottelussa.


title: Jääkiekon SM-liigakausi 1979–1980

text: Jokerit säilyi ja SaiPa nousi SM-liigaan. KooVee putosi I-divisioonaan.


title: Jääkiekon SM-liigakausi 1985–1986

text: Jääkiekon SM-liigan kausi 1985-1986 oli jäjestykseltään SM-liigan 11. kausi. Mestaruuden voitti Tappara, hopeaa sai HIFK ja pronssia Kärpät. Tappara voitti myös runkosarjan.


title: Jääkiekon SM-liigakausi 1985–1986

text: SaiPa putosi suoraan, tilalle nousi I-divisioonan voittaja KalPa. Runkosarjan paras pistemies oli Arto Javanainen, Ässät 44+27 = 71


title: Jääkiekon SM-liigakausi 1985–1986

text: Pudotuspelien paras pistemies oli Timo Susi, Tappara 5+7 = 12.


title: Jääkiekon SM-liigakausi 1985–1986

text: Uusintaottelu: TuTo - Jokerit 1-4. Jokerit säilytti SM-liigapaikkansa.


title: Motomi Kyousuke

text: Motomi Kyousuke on japanilainen manga-artisti. Hänen töitään ovat muun muassa Beast Master, Dengeki Daisy, Otokomae! Beads Club, Purikyu sekä oneshotit Seishun Survival ja Penguin Prince. Useimmat artistin mangat ovat genreiltään romanssia, shoujoa ja komediaa. Päähenkilönä yleensä teini-ikäinen tyttö.


title: Levytykset 81–86

text: Levytykset 81–86 on punkyhtye Kohu-63:n kokoelma-albumi, joka julkaistiin 19. marraskuuta 2008. Kokoelma sisältää kaiken Poko Rekordsille levytetyn tuotannon, eli "Lisää verta historiaan" -albumin, "Valtaa ei loistoa" -mini-LP:n sekä EP:t "Pelimannimusaa" ja "Kolme vuotta myöhemmin".


title: Jääkiekon SM-liigakausi 1990–1991

text: Jääkiekon SM-liigan kausi 1990-1991 oli järjestykseltään 16. SM-liigan kausi. Mestaruuden voitti TPS, Hopeaa sai KalPa ja pronssia HPK. KalPalle hopeamitali oli sen historian ensimmäinen SM-mitali. TPS voitti myös runkosarjan.


title: Jääkiekon SM-liigakausi 1990–1991

text: SaiPa putosi suoraan 1. divisioonaan.Pudotuspelien paras pistemies oli Teppo Kivelä, HPK 5+7 = 12.


title: Jääkiekon SM-liigakausi 1990–1991

text: Lukko säilyi liigassa, jonne nousi suoraan 1. divisioonan voittaja Joensuun Kiekko-Pojat.


title: Lisää verta historiaan

text: Lisää verta historiaan on punkyhtye Kohu-63:n esikoisalbumi. Se julkaistiin lokakuu 1982 levymerkillä Poko Records.


title: Boomi

text: Tampereen yliopiston kauppatieteiden opiskelijat – Boomi ry on Tampereen yliopiston johtamiskorkeakoulun kauppatieteiden opiskelijoiden etu- ja palvelujärjestö. Boomi ry on myös yksi Suomen Ekonomien kylteriyhdistyksistä.


title: Boomi

text: Boomi ry on perustettu vuonna 1965 ja rekisteröity 13.9.1968. Se on yksi Suomen aktiivisimmista opiskelijajärjestöistä ja Tampereen opiskelijajärjestöistä suurin. Boomi ry valvoo jäsentensä opiskelijaetuja ja kehittää yhteistyötä opiskelijoille tarpeellisten verkostojen kanssa. Tapahtumapuolella Boomi ry järjestää monipuolisesti esimerkiksi yritysvierailuita ja juhlia.


title: Boomi

text: Yhdistyksessä on noin 1000 opiskelijajäsentä. Järjestön toimintaa johtaa nykyisin 10-henkinen hallitus, joka valitaan vuosittain syyskokouksessa. Järjestön toimitilana on Tampereella "Boomilaakso", jonka lempinimi opiskelijoiden keskuudessa on "Bola". Boomilaakson lisäksi Boomin tiloja ovat myös Tampereen keskustassa sijaitsevat Sorin Sauna sekä Bolan yhteydessä toimiva Klubi 57, joista jälkimmäinen on vajaan kahdensadan hengen juhlatila. Molemmat tilat ovat vuokrattavissa myös ulkopuolisten käyttöön.


title: Boomi

text: Nykyisin Boomi ry tunnetaan hyvin vuodesta 1993 järjestetyistä suosituista "Poikkitieteellisistä Haalaribileistä", jotka pidetään yhdeksän kertaa vuodessa perinteisesti opintotuen maksun jälkeisenä torstaina. Haalaribileiden lisäksi Boomi järjestää vuosittain kauppatieteiden valintakoepäivänä "Poikkitieteelliset Pääsykoebileet".


title: Boomi

text: Boomi ry:n suurin ja tunnetuin tapahtuma on Hämeenkadun Appro, jonka se on järjestänyt jo vuodesta 1982. Hämeenkadun Appro on nykyisin Suomen suurin opiskelijatapahtuma ja se keräsi yli 10 000 kävijää vuonna 2017.


title: Boomi

text: Vuoden 2015 keväällä Boomi ry lanseerasi uuden tapahtuman nimellä "Särkän Märkä", jossa Tampereelle ympäri Suomea saapuneet opiskelijat valtaavat Särkänniemen hauskapidon merkeissä.


title: Boomi

text: Boomi ry on perinteisesti suomalaisessa kylteriyhteisössä erityisen tunnettu poikkeuksellisen yhteisöllisestä ja aktiivisesta toimintakulttuuristaan. Yhdistyksen jäsenistöä kutsutaan tuttavallisemmin boomareiksi. Ensimmäisen vuoden opiskelijoita kutsutaan smurffeiksi ja heistä tulee virallisesti boomareita heti kastajaisten jälkeen. Boomarit pukeutuvat usein Boomin vapaa-ajan tapahtumiin haalareihin, jotka ovat väriltään laivastonsiniset. Boomi julkaisee myös ainejärjestön omaa lehteä nimeltä VapaaBoomari, jonka nimi periytyy Boomin edustajistoryhmittymän nimestä (Vapaaboomarit) Tampereen ylioppilaskunnan (Tamy) edustajistossa.Aiemmin muun muassa


title: Emil August Göldi

text: Emil August Göldi (kirjoitetaan myös Goeldi) (28. elokuuta 1859 Nesslau-Krummenau, Sveitsi – 5. heinäkuuta 1917 Bern (kuolinpaikaksi mainitaan myös Zürich)) oli sveitsiläis-brasilialainen luonnotieteilijä ja eläintieteilijä.


title: Emil August Göldi

text: Göldi opiskeli eläintiedettä Jenan yliopistossa Ernst Haeckelin johdolla. Vuonna 1884 Ladislau de Souza Mello Netto, "Musei Imperial e Nacional"in johtaja, kutsui Göldin työskentelemään museoonsa. Göldi saapui Rio de Janeiroon 1885 ja aloitti työnsä Brasilian Kansallismuseossa (nykyisin Museu Nacional do Rio de Janeiro).


title: Emil August Göldi

text: Göldi erotettiin toukokuussa 1890, paljolti poliittisten syiden takia. Parán kuvernööri Lauro Sodré kutsui silloin Göldin kohentamaan Parán luonnonhistoriallista ja etnografista museota Belémissä. Museon oli perustanut Domingos Soares Ferreira Penna vuonna 1866. Göldi saapui Belémiin 9. kesäkuuta 1894. Hän sai avustajikseen useita ulkomaisia tutkijoita, muun muassa sveitsiläisen kasvitieteilijän Jacques Hüberin (1867–1914), saksalaisen eläintieteilijän Maria Emilie Snethlagen (1868–1929), geologit Friedrich Katzer (1861–1925) ja Alexander Karl von Kraatz-Koschlau (1867–1900), sekä hyönteistieteilijä, kansatieteilijä ja kasvitieteilijä Adolpho Ducken (1876–1959).


title: Emil August Göldi

text: Museo nimettiin Gödin kunniaksi "Museu Paraense Emílio Goeldi"ksi vuonna 1902.


title: Emil August Göldi

text: Vuonna 1905 Göldi luopui virastaan terveydellisistä syistä ja muutti takaisin Sveitsiin. Museonjohtajina toimivat Göldin jälkeen Hüber, Snethlage ja Ducke.


title: Emil August Göldi

text: Vuonna 1889 Göldi avioitui Adelina Meyerin kanssa ja heille syntyi kuusi lasta: Walther Eugenio Goeldi (1890–1960), Cornélia Goeldi (1891–1975), Leonie Goeldi (1892–1965), Mathilde Goeldi (1894–1983), Oswaldo Goeldi (1895–1961) ja Arnaldo Goeldi (1897–1977).


title: Emil August Göldi

text: Göldi nimesi ja kuvaili linnuista muun muassa paksunokkajakamarin ("Galbalcyrhynchus purusianus"). Hänen kunniakseen on nimetty isonokimuura ("Myrmeciza goeldii").


title: Lava (DVD)

text: Lava on Ismo Alanko Teholla -yhtyeen DVD, joka julkaistiin 22. huhtikuuta 2009 levymerkillä Fullsteam Records. Se sisältää yhtyeen keikkataltiointeja vuosilta 2007–2008.


title: Lava (DVD)

text: Julkaisu debytoi Suomen virallisen musiikki-DVD -listan ensimmäisellä sijalla, ja se pysyi listalla yhteensä viisi viikkoa.Esitetty TV2:lla Jouluaattona 2007


title: Havununna

text: Havununna ("Lymantria monacha") on villakkaisiin kuuluva perhonen. Se on tunnettu, ja suuressa osassa esiintymisaluettaan merkittävä, metsätalouden tuholainen.


title: Havununna

text: Havununna on suurikokoinen (siipien kärkiväli koiraalla 30–44 mm, naaraalla 40–56 mm), valkosiipinen perhonen. Etusiivissä on mustia, voimakkaasti aaltoilevia poikkijuovia sekä muutamia pieniä mustia täpliä. Siiven ulkoreunan ripsissä on mustavalkoinen täplitys. Takasiivet ovat tasaisen harmaat, mutta myös niiden reunan ripsissä on mustavalkoinen täplitys. Siipien väritys voi vaihdella huomattavasti eri yksilöillä ja lajista tavataan myös hyvin tummanharmaita, värimuodon "f. concolor", yksilöitä. Koiraan tuntosarvet ovat suuret ja kampamaiset, naaraalla vaatimattomammat. Etenkin naaraan takaruumiissa on voimakasta vaaleanpunaista sävyä. Naaraat ovat huomattavasti koiraita suurempia.


title: Havununna

text: Havununnaa muistuttava laji on munkkiyökkönen ("Panthea coenobita").


title: Havununna

text:
Toukka on karvainen, kirjava ja sen pohjaväri vaihtelee ruskean ja harmaan eri sävyissä. Selvästi erottuvina piirteinä toukalla on leveä, tumma selkäjuova ja siniharmaita nystyjä. Lisäksi toisessa jaokkeessa on siniharmaa ja kahdeksannessa vaalea laikku.
Havununnaa tavataan Euroopasta Venäjän eteläosien läpi Kiinaan, Koreaan ja Japaniin saakka. Suomessa havununna on aikaisemmin ollut lounainen harvinaisuus, mutta se on yleistynyt voimakkaasti 2000-luvun aikana. Nykyisin sitä tavataan koko etelä ja- lounaisrannikolla sekä harvakseltaan ainakin Keski-Suomen eteläosiin ja Etelä-Savoon. Aikuiset perhoset lentävät yhtenä sukupolvena heinäkuusta syyskuuhun.


title: Havununna

text: Havununnan toukat syövät havupuiden neulasia ja myös lehtipuiden lehtiä. Nuori toukka kelpuuttaa ravinnokseen vain samanvuotiset versot ja jättää vanhemmat neulaset koskemattomiksi, mutta vanhempi toukka voi syödä myös iäkkäämpiä versoja. Toukka syö usein vain osan neulasen tyviosasta jättäen loput kuolemaan, mikä kasvattaa yksittäisen toukan aiheuttamaa tuhoa. Havununnien kohteeksi joutuminen useana vuonna peräkkäin voi johtaa koko puun kuolemaan. Lehtipuusta toukka syö koko lehden lehtiruotia lukuun ottamatta. Suomessa laji on ollut harvinainen ja taloudellisesti vaaraton, mutta kasvukauden pidentyminen voi johtaa tulevaisuudessa laajempiin havununnan aiheuttamiin tuhoihin. Keski-Euroopassa havununna on huomattava metsätuholainen, esimerkiksi Puolassa lajin joukkoesiintymiset ovat aiheuttaneet satojen tuhansien hehtaarien laajuisia metsätuhoja.


title: Havununna

text: Havununna on yöaktiivinen perhonen, joka lentää tavallisesti melko korkealla puiden latvustoissa. Koiraat lentävät helposti kirkkaiden valojen luokse, joskus jopa massoittain. Naaraita valolle tulee varsin harvoin. Villakkaille hieman epätyypilliseen tapaan laji on kestävä lentäjä ja voi levitä pitkiäkin matkoja. Lisäksi toukat siirtyvät uusille elinpaikoille heittäytymällä ilmavirtojen vietäväksi. Aikuinen perhonen ei nauti ravintoa ja se elää korkeintaan kaksi viikkoa.


title: Havununna

text: Naaras munii pitkälle ulottuvan munanasettimensa avulla 120–300, noin yhden millimetrin läpimittaista punaruskeaa munaa pieninä ryhminä puun kuorelle, kuoren rakoihin sekä rungolla kasvavien sammalten ja jäkälien alle. Muna on talvehtiva vaihe ja kestää hyvin jopa n. −30 °C lämpötiloja. Munat kuoriutuvat toukokuussa, kun lämpötila on pysyvästi viiden asteen yläpuolella.


title: Havununna

text: Havununnan luonnollisia vihollisia ovat: kaunokiitäjäinen ("Calosoma sycophanta"), samettimuurahainen ("Formica cinerea") ja kaljukekomuurahainen ("Formica polyctena").


title: Havununna

text: Toukan suosima ravintokasvi riippuu esiintymispaikasta. Pohjois-Euroopassa se syö pääasiassa erilaisten havupuiden, etenkin kuusen ("Picea abies") neulasia, mutta kelpuuttaa myös männyn ("Pinus sylvestris") neulaset sekä tarvittaessa koko joukon erilaisia lehtipuita.


title: Rock Rock Tonight

text: Rockin Rockin Tonight on Hurriganesin kokoelma-albumi vuodelta 2008. Se julkaistiin uutena 24-bittisenä uudelleen digitaalisesti korjattuna versiona. Levy sisälsi myös mm. Remu Aaltosen oman kappaleen Shakin All Over.


title: Turtola (Tampere)

text: Turtola on yksi Tampereen kaupunginosista. Se sijaitsee Kaakkois-Tampereella noin viiden kilometrin päässä keskustasta. Sen naapurikaupunginosia ovat Muotiala, Aakkula, Messukylä, Viiala ja Korkinmäki. Turtolan läpi kulkee Hervannan valtaväylä. Turtolassa sijaitsee yksi Tampereen hypermarkettikeskittymistä.


title: Turtola (Tampere)

text: Vuoden 1540 maakirjassa mainittu Turtola oli yksi Messukylän – alkujaan Suur-Pirkkalan pitäjään kuuluneen Messukylän henkikirjakylän – taloista. Kuitenkin jo vuodelta 1465 olevassa asiakirjassa mainitaan Messukylän jakokunnan edustajana "Olaff Twrdo". Täyttä varmuutta Turto-nimen alkuperästä ei ole, mutta professori Viljo Nissilän mukaan "Turto"-nimi on yhdistettävissä verbiin "turtua" ja adjektiiviin "turta". Myös professori K. V. Kaukovalta yhdistää sanan adjektiiviin "turta" merkitykseen ’raskasmielinen ja vakava’. Samaa juurta on mahdollisesti kylännimi Tursola Kangasalla ja Sahalahdella. Turto-nimi on joissakin lähteissä yhdistetty myös ruotsalaiseen miehennimeen Tord. Turtolasta tuli rustholli 1700-luvulla ja se jaettiin kahteen osaan, Turtolaan ja Turtoseen, vuonna 1773. Messukylän kunta liitettiin Tampereen kaupunkiin vuoden 1947 alussa ja Turtolan kaupunginosan ensimmäinen asemakaava hyväksyttiin vuonna 1963.


title: Agustín de Iturbide

text: Agustín Cosme Damián de Iturbide y Arámburu (27. syyskuuta 1783 – 19. heinäkuuta 1824) oli meksikolainen maanomistaja, itsenäisyystaistelija, poliitikko ja Meksikon ensimmäisen keisarikunnan ainoa keisari. Hän hallitsi Meksikoa nimellä Agustín I vuosina 1822–1823.


title: Agustín de Iturbide

text: Meksikon itsenäistyttyä konservatiivit halusivat maasta kuningaskunnan Euroopan maiden tapaan. Yksikään eurooppalaisista kuningassuvuista ei kuitenkaan suostunut lähettämään meksikolaisille hallitsijaa, sillä uuden valtion asema sen entiseen emämaahan, Espanjaan nähden oli vielä epävarma. Näin päädyttiin etsimään johtajaa Meksikon sisältä, ja konservatiivit ja armeija tukivat sotilasjohtajana kunnostautunutta Iturbidea.


title: Agustín de Iturbide

text: Tämä kieltäytyi aluksi keisarin virasta, koska katsoi olevansa liian alhaista syntyperää. Kuitenkin jo seuraavana päivänä kongressi äänesti hänestä hallitsijan äänin 77–15, ja Iturbide kruunattiin Meksikon keisariksi 21. heinäkuuta 1822.


title: Agustín de Iturbide

text: Hallitsijana Agustín I oli ankaran militaristinen ja teloitutti surutta vastustajansa. Tämä herätti kasvavaa närkästystä meksikolaisissa. Vuonna 1823 ryhmä maakuntien kuvernöörejä ja sotilasjohtajia, muun muassa Guadalupe Victoria ja Antonio López de Santa Anna, kokosivatkin julistuksen, jossa vaadittiin Agustínin eroa ja Meksikon muuttamista tasavallaksi.


title: Agustín de Iturbide

text: Agustín I taipui painostuksen alla ja luopui kruunustaan 19. maaliskuuta 1823. Valtio tarjosi Iturbidelle eläkkeen, ja hän matkasi ensin Italiaan ja sieltä Lontooseen, jossa julkaisi omaelämäkerran keisarikaudestaan. Agustín ei ollut kuitenkaan tyytyväinen eloonsa Euroopassa ja päätti palata kotimaahansa, joka oli ajautunut hyvin epävakaaseen tilaan.


title: Agustín de Iturbide

text: Meksikon hallitus oli julistanut Iturbiden uhkaksi valtiolle ja teloitettavaksi, mikäli hänet tavattaisiin Meksikon maaperällä. Agustín oli tästä tietämätön ja nousi maihin Soto la Marinassa, Tamaulipasissa 15. heinäkuuta 1824. Hänet pidätettiin välittömästi ja ammuttiin muutaman päivän päästä.


title: Teivon ravirata

text: Teivon ravirata on Ylöjärven kaupungissa Vuorentaustan kaupunginosassa sijaitseva Tampereen ravirata. Rata valmistui vuonna 1976 ja katsomorakennukset vuotta myöhemmin. Teivo on totopelien myynnillä ja ravikilpailuiden määrällä mitattuna Suomen toiseksi suurin ravirata Vermon jälkeen.


title: Teivon ravirata

text: Teivossa järjestetään ravit muutamaa viikkoa lukuun ottamatta joka tiistai ympäri vuoden. Vuosittain Teivossa järjestetään lämminveristen ja suomenhevosten Kriterium. Kuninkuusravit Teivossa on järjestetty vuosina 1978, 1995 ja 2011. Teivo on myös toiminut viidesti kilpailupaikkana Euroopan raviliiton UET:n järjestämälle UET Grand Prixille. Alueella on järjestetty myös muun muassa maatalousnäyttelyitä.


title: Teivon ravirata

text: Teivon ravirata sijaitsee Teivaalanharjun kupeessa alun perin Teivaalan kartanolle kuuluneella alueella. Kartano ja harju ovat myös antaneet sille nimensä, parin ensimmäisen vuoden ajan ravirata toimi nimellä Lamminpään ravirata. Nimi Teivo otettiin käyttöön vuonna 1979. Teivon varikkoalueella on useita hevostalleja, hevosklinikka, valjasmyymälä sekä myös ravien ulkopuolella avoinna oleva ravintola Teivonlinna, jossa on totopelipiste.


title: Marianne Stenius

text: Marianne Stenius (s. 1951) on suomalainen taloustieteilijä. Stenius valmistui Helsingin yliopistosta valtiotieteen maisteriksi vuonna 1973, lisensiaatiksi vuonna 1979, ja valtiotieteen tohtorin arvon hän sai vuonna 1986. Vuodesta 2014 hän on Åbo Akademin hallituksen puheenjohtaja.


title: Marianne Stenius

text: Stenius on toiminut Svenska handelshögskolan -kauppakorkeakoulun rahoituksen professorina vuodesta 1990 lähtien. Lisäksi hän on dosentti Åbo Akademissa ja Helsingin yliopiston valtiotieteellisessä tiedekunnassa. Stenius toimi Kansantaloustieteen valtakunnallisen jatkokoulutusohjelman johtajana vuosina 1991-1992. Stenius valittiin kauppakorkeakoulun rehtoriksi ensimmäisen kerran vuonna 1993, ja hänen toimikautensa jatkui vuoteen 2010. Hän on yksi ensimmäisistä yliopistotason oppilaitosten naisrehtoreista Suomessa.


title: Marianne Stenius

text: Stenius sai vuonna 1998 Helsingin kauppakorkeakoulun myöntämän Jaakko Honko -mitalin ansioistaan tieteiden välisen tutkimuksen edistämisessä. Hänelle on myönnetty myös kauppatieteellisen yhdistyksen Huugo Raninen -mitali vuonna 2002 sekä Helsingin kaupungin kultainen Helsinki-mitali vuonna 2000.


title: Operaatio Lähde

text: Operaatio Lähde () oli Britannian laivaston hyökkäyssarja Norjan Kåvuonossa ja Langevuonossa sijoitettujen Saksan laivaston taistelulaiva "Tirpitzin", taisteluristeilijä "Scharnhorstin" ja raskaan risteilijä "Lützowin" lamauttamiseksi X-luokan pienoissukellusveneiden avulla. Operaatio Lähde toteutettiin syyskuussa 1943. Operaation tuloksena "Tirpitziä" vahingoitettiin vakavasti, eikä se enää aktiivisesti osallistunut sotatoimiin.


title: Operaatio Lähde

text: X-alukset olivat 15,6 metriä (51,3 jalkaa) pitkiä ja 1,77 m (5,8 jalkaa) leveitä. Niiden maksimikorkeus oli 1,8 metriä (5,9 jalkaa). Alusten pääkoneena oli 42-hevosvoimainen, Lontoon kaksikerrosbusseissa käytetty Gardner-dieselmoottori. Sukelluksissa ajoon käytettiin 30 hv Keith Gardner Electric Motor -sähkömoottoria. Maksiminopeus pinta-ajossa oli 6,5 solmua ja sukelluksissa 5,5 solmua. X-aluksen toimintasäde oli 1 860 merimailia.


title: Operaatio Lähde

text: Hyökkäystä varten aluksissa oli nelihenkinen miehistö: päällikkö, sukeltaja, kone- ja ruorimies sekä muun muassa aluksen syvyytyksestä ja tasapainosta huolehtiva ensimmäinen luutnantti. Kuljetusmiehistöön ei kuulunut sukeltajaa.


title: Operaatio Lähde

text: Prototyypit valmistettiin yksityisellä Varley Marine Ltd:n telakalla, yrityksen omistajan Cromwell Varleyn, entisen merivoimien komentajakapteenin, johdolla. Ensimmäinen X-alus, prototyyppi X-3 laskettiin vesille 19. maaliskuuta 1942 ja se saatiin viimeistellyksi toukokuussa.Operaatio Lähteeseen tarkoitetut kuusi tuotantosarjan alusta (tunnuksiltaan X-5:stä X-10:een) rakennettiin Vickers-Armstrongin telakalla syyskuun 1942 ja tammikuun 1943 välisenä aikana. Kunkin X-aluksen aseistuksena oli kaksi rungon ulkopuolisiin ripustimiin kiinnitettyä ja sisäpuolelta mekaanisesti irrotettavaa n. 2 tonnin ”kylkipanosta”, joissa oli aikasytytin ja räjähteenä amatoli.


title: Operaatio Lähde

text:
Miehistöt valittiin vapaaehtoisista, ja heille annettiin tehtävän mukainen erikoiskoulutus muun muassa HMNB Portsmouthissa ja Skotlannin Port Bannatynessä. Samalla testattiin muun muassa hinausjärjestely ja siinä tarvittavat välineet. Sukeltajat koulutettiin muun muassa leikkaamaan aluksille läpimenotiet sukellusveneverkkoihin vedenpaineella toimivilla leikkauslaitteilla. Koulutus käsitti myös erityistä totuttelua oleskeluun pienoissukellusveneen ahtaissa tiloissa.
X-alukset lähtivät täysikokoisten sukellusveneiden hinaamina Loch Cairbawnista Skotlannista 11. syyskuuta 1943.


title: Operaatio Lähde

text: Tietoja kohteena olevien alusten sijainnista ja toiminnasta hankittiin asiamiestiedustelulla (mm. Torstein Raaby) sekä ilmakuvauksilla. Kohteiden sijainti 15. syyskuuta ratkaisi, että valittiin suunnitelma, jossa X-5, X-6 ja X-7 hyökkäisivät "Tirpitziä", X-8 ja X-9 "Scharnhorstia" sekä X-10 "Lützowia" vastaan.


title: Operaatio Lähde

text: Hyökkäykset "Scharnhorstia" ja "Lützowia" vastaan eivät eri syistä onnistuneet. "Tirpitzin" alla panokset laukesivat kello 8.12 kahtena räjähdyksenä. Alukseen tuli vuotoja, se menetti suurimman osan käyttövoimaansa ja sai vakavia vaurioita muun muassa runkoonsa, potkuriin ja eri järjestelmiin.


title: Persaios

text: Persaios () (306–243 eaa.) oli antiikin kreikkalainen stoalainen filosofi. Hän oli Demetrioksen poika ja kotoisin Kitionista.


title: Persaios

text: Persaios oli Zenon Kitionilaisen ystävä ja oppilas ja asui tämän kanssa samassa talossa. Myöhempien lähteiden mukaan hän olisi ollut Zenonin palvelijoita, jonka kuningas Antigonos II oli lähettänyt tämän luokse auttamaan kirjoitustyössä. Kertomuksen lähteenä vaikuttaa kuitenkin olevan Bionin Persaioksesta tekemä sarkastinen huomautus – nähtyään Persaioksen patsaan, jossa luki ”Persaios, Zenonin oppilas” ("Persaion Zenonos kitiea"), hän hymähti, että siinä olisi tullut lukea ”Persaios, Zenonin palvelija” ("Persaion Zenonos oikitiea").


title: Persaios

text: Tiedetään, että Antigonos II kutsui Zenonin hoviinsa Pellaan noin vuonna 276 eaa. Zenon kieltäytyi ikänsä vuoksi ja lähetti sen sijaan oppilaansa Persaioksen ja Filonides Thebesläisen. Persaioksesta tuli merkittävä henkilö Makedonian hovissa. Sen jälkeen kun Antigonos valtasi Korintin noin vuonna 244 eaa., Persaios nimettiin kaupungin arkontiksi. Hän kuoli vuonna 243 eaa. puolustaessaan kaupunkia Aratos Sikyonilaisen hyökkäystä vastaan.


title: Persaios

text: Persaioksen kirjoituksista on säilynyt vain katkelmia. Diogenes Laertioksen mukaan hän kirjoitti seuraavat teokset:Persaioksen filosofisista opeista Cicero mainitsee, että Persaios olisi sanonut, että ihmiset olivat tehneet monia hyödyllisiä ihmiskuntaa auttavia löytöjä, joita pidettiin jumalina, ja jumalien nimiä oli myös annettu hyödyllisille aineellisille kappaleille. Näin niitä ei voinut pitää jumalien luomuksina vaan itsessään jumalallisina.


title: Geir Moen

text: Geir Moen (s. 26. kesäkuuta 1969 Moss, Norja) on entinen norjalainen pikajuoksija, 200 metrin Euroopan mestari.


title: Geir Moen

text: Moen esiintyi aikuisten arvokilpailuissa ensimmäisen kerran sisäratojen EM-kilpailuissa Haagissa 1989, jolloin hän putosi jatkosta alkuerissä sekä 60 että 200 metrillä. Splitin EM-kilpailuissa 1990 hän putosi 100 metrillä alkuerissä, mutta selviytyi 200 metrillä välieriin. Pikaviestin Norja keskeytti alkuerissä. Stuttgartin MM-kilpailuissa 1993 Moen eteni puolella ratakierroksella toisiin alkueriin. Pariisin EM-hallikisoissa 1994 hän selviytyi 200 metrillä välieriin.


title: Geir Moen

text: Moen nousi pikajuoksun huipulle Helsingin EM-kilpailuissa 1994. Hän sijoittui 100 metrillä toiseksi ajalla 10,20 jääden kultaa voittaneesta Linford Christiestä kuuden sadasosasekunnin päähän. 200 metrillä hän voitti Euroopan mestaruuden ajalla 20,30 – hopeamitalisti Vladislav Dologodin sai ajan 20,47. Pikaviestissä Norja jäi alkueriin. Maailmancupissa Lontoossa hän oli 200 metrillä kolmas ajalla 20,72.


title: Geir Moen

text: Moen voitti sisäratojen maailmanmestaruuden 200 metrillä Barcelonassa 1995 ajalla 20,58; hopeamitalisti Troy Douglas sai ajan 20,94. Saman vuoden Göteborgin MM-kilpailuissa hän sijoittui 200 metrillä kuudenneksi ajalla 20,51. Atlantan olympialaisissa 1996 Moen jäi 200 metrin välierässään kahdeksanneksi. Vuonna 1997 hän selviytyi niin sisä- kuin ulkoratojenkin MM-kilpailuissa 200 metrillä alkuerästään jatkoon, mutta ei kummassakaan tapauksessa osallistunut seuraavalle kierrokselle.


title: Geir Moen

text: Moen sijoittui Budapestin EM-kilpailuissa 1998 neljänneksi 200 metrillä sen jälkeen, kun hänen edelleen sijoittunut Troy Douglas hylättiin. Moen jäi ajallaan 20,78 kuuden sadasosasekunnin päähän pronssimitalista. Puolta lyhyemmällä matkalla hän eteni välieriin, pikaviestissä Norja jäi alkueriin. Sydneyn olympialaisissa 2000 Moen putosi 200 metrillä toisissa alkuerissä. Viimeisissä arvokisoissaan, Münchenin EM-kilpailuissa 2002, hän eteni 100 metrillä toisiin alkueriin ja tuplamatkalla välieriin.


title: Geir Moen

text: Moen voitti Norjan mestaruuden 100 metrillä vuosina 1989, 1993–1999 ja 2002 sekä 200 metrillä 1988, 1991, 1993, 1995–1999 ja 2002.


title: Kaarlo Mikkonen

text: Kaarlo Kalle Veikko Mikkonen (25. heinäkuuta 1920 Kajaani – 26. heinäkuuta 2001 Kajaani) oli suomalainen kuvanveistäjä. Hän kävi Suomen Taideakatemian koulua vuosina 1946–1949.


title: Kaarlo Mikkonen

text: Mikkosen julkisia teoksia ovat Oulussa vuonna 1987 paljastettu "Toripolliisi"-patsas ja ja Kajaanin kaupunginteatterin vieressä seisova "Uusi Aika", joka kuvaa sota-ajan naisia. Molemmat veistokset on tehty pronssista.


title: Luettelo mittalaitteista ja antureista

text: Luettelo mittauslaitteista ja antureista


title: Luettelo mittalaitteista ja antureista

text: Seuraavaan luetteloon on kerätty eri suureiden mittaamiseen käytettyjä mittauslaitteita ja antureita.


title: Luettelo mittalaitteista ja antureista

text: Mittauslaite (mittausväline) on laite, jolla mittauksen tulokset kiinnostavista suureista saadaan esille. Anturi on tekninen elin, joka ilmaisee mitattavan suureen sähköisessä muodossa niin, että esim. automaatiojärjestelmä voi reagoida tilanteeseen kyseisen tiedon perusteella.


title: Rajaton Sings Queen with Lahti Symphony Orchestra

text: Rajaton sings Queen with Lahti Symphony Orchestra on Rajattoman ja Sinfonia Lahden yhteistuotantona tehty levy, jolle on koottu brittiläisen Queen-yhtyeen tunnetuimpia kappaleita sovitettuna suurelle sinfoniaorkesterille. Levyn ilmestyttyä syksyllä 2008 se myi kultaa kahdessa viikossa. Levy myi platinaa 2010 huhtikuussa.


text: Sinfonia Lahti ja Rajaton toteuttivat syksyllä 2006 kolmen Queen-konsertin sarjan. Ne osoittautuivat erittäin suosituiksi, ja konsertteja onkin Lahdessa syksyyn 2008 mennessä järjestetty kaikkiaan 9 .


title: Eino Koskimies

text: Eino Rafael Koskimies (vuoteen 1931 Forsman; 31. maaliskuuta 1892 Helsinki – 11. maaliskuuta 1975 Turku) oli suomalainen jääkärieversti. Hänen vanhempansa olivat insinööri, teollisuuskoulun rehtori William Vindician Forsman ja tämän toinen vaimo Sofia Josefina Stenfors. Hänet vihittiin avioliittoon vuonna 1921 Maja Karolina Mattssonin kanssa.


title: Eino Koskimies

text: Koskimies kävi seitsemän luokkaa Helsingin Uutta yhteiskoulua ja kirjoitti ylioppilaaksi Heinolan alkeiskoulun jatkoluokilta vuonna 1911 sekä liittyi Etelä-Pohjalaiseen Osakuntaan. Opintojaan hän jatkoi Teknillisen korkeakoulun konerakennusosastolla vuosina 1911–1915. Koskimies suoritti diplomi-insinööritutkinnon 1. osan vuonna 1915. Sotilaskoulutusta hän sai Hyökkäysvaunukurssilla vuonna 1922 ja suorittamalla Sotakorkeakoulun yleisen osaston vuosina 1924–1926.


title: Eino Koskimies

text: Koskimies liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 5. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella (Misalla), Riianlahdella ja Schmardenissa (Smārdessa) sekä Aa-joella (Lielupella). Hän suoritti vuonna 1917 Libaussa (Liepajassa) järjestetyn sotakoulun A-kurssin.


title: Eino Koskimies

text: Koskimies saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. jääkärirykmentin 4. jääkäripataljoonan 2. komppaniaan. Hän otti osaa sisällissodan taisteluihin Kalevankankaalla, missä hän haavoittui taistelussa 28. maaliskuuta 1918.


title: Eino Koskimies

text: Koskimies määrättiin sisällissodan jälkeen haavoistaan parannuttuaan 12. kesäkuuta 1918 toimistopäälliköksi Sotaministeriön yleiseen sota-asiainosastoon, josta hänet siirrettiin 2. huhtikuuta 1919 komentajaksi Keski-Suomen rykmentin III pataljoonaan. Rykmentissä hänen tehtäviinsä kuului useat rykmentin komentaja viransijaisuudet. Vuoden 1922 syyskuussa hänet aluksi komennettiin ja lopullisesti siirrettiin 1. tammikuuta 1923 Teknillisten joukkojen esikuntapäälliköksi. Uudenmaan rykmentin komentajan viransijaisena hän toimi 1. syyskuuta 1926 – 28. elokuuta 1928 välisen ajan. Viransijaisaikana hänet siirrettiin 28. huhtikuuta 1927 alkaen Yleisesikuntaan teknillisten tarkastajantoimistoon ja edelleen 15. kesäkuuta 1928 alkaen komentajaksi Tampereen rykmenttiin. Tampereen rykmentistä hänet komennettiin 1. maaliskuuta 1932 komentajaksi 3. sotilasmaakuntaan ja edelleen 1. heinäkuuta 1933 alkaen niin ikään Kymenlaakson sotilasläänin komentajaksi.


title: Eino Koskimies

text: Koskimies osallistui talvisotaan 11. divisioonan (tunnettiin myöhemmin nimellä 2. divisioona) komentajana ja osallistui taisteluihin Karjalankannaksella, Muolaanjärvellä, Vuoksissa, Äyräpäässä, Kuparsaaressa, Sintolassa, Vuosalmilla. Välirauhan aikana hän toimi edelleen samassa tehtävässä, kunnes siirrettiin myöhemmin Etelä-Hämeen sotilasläänin komentajaksi.


title: Eino Koskimies

text: Jatkosodan puhjettua hänet komennettiin 5. divisioonan komentajaksi, mistä VI armeijakunnan komentaja kenraalimajuri Paavo Talvela erotti hänet jo 11.7.1941, alle vuorokausi yleishyökkäyksen alkamisen jälkeen. Koskimies siirrettiin vielä ensimmäisenä sotavuonna Päämajan Koulutus- ja komento-osaston päälliköksi. Seuraavaksi hänet siirrettiin vielä vuonna 1941 Hangon Ryhmän komentajaksi, josta hänet siirrettiin seuraavana vuonna takaisin päämajaan ja hänet sijoitettiin sotilashallitonkomentajaksi. Tehtävästä hän erosi sotien jälkeen, jolloin astui Wärtsilä Oy:n palvelukseen tehtaiden henkilö- ja paloturvallisuuden organisoijaksi, kunnes vuonna 1945 hän siirtyi tarkastajaksi Wärtsilän Keskinäisen Vakuutusyhtiön palvelukseen Turkuun ja palveli yrityksessä vuoteen 1967 saakka.


title: Eino Koskimies

text: Koskimies toimi 1. divisioonan kunniatuomioistuimen jäsenenä vuosina 1919–1920 ja 2. divisioonan kunniatuomioistuimen jäsenenä vuonna 1921 sekä 3. divisioonan kunniatuomioistuimen puheenjohtajana vuonna 1930.


title: Kirjayhtymä

text: Kirjayhtymä Oy oli suomalainen kirjankustannusyhtiö. Se perustettiin 25.heinäkuuta 1958, ja sen kotipaikka oli Helsinki. Yhtiön toiminta lakkasi 31.joulukuuta 1999, jolloin se sulautui Kustannusyhtiö Tammeen.


title: Kirjayhtymä

text: Kirjayhtymän kirjailijoita olivat monet tunnetut taiteilijat kuten Juice Leskinen.


title: Standarditila

text: Standarditila on termodynamiikassa vertailukohta, jota käytetään aineen ominaisuuksien laskemiseen eri olosuhteissa. Aineen standarditilaa valittaessa voidaan käyttää vapaavalintaisia arvoja, mutta IUPAC (International Union of Pure and Applied Chemistry) suosittelee käyttämään tiettyjä standarditiloja yleisessä käytössä. Paineena käytetään yleensä 10 Pa. Lämpötila ei varsinaisesti ole osa standarditilan määritelmää, mutta useimmiten standarditilan arvoja taulukoitaessa käytetään tiettyjä lämpötiloja. Yleisin käytetty lämpötila on 298.15 K (25.00 °C) ja joissain tapauksissa käytetään myös 273.15 K (0.00 °C). Standarditila on sellainen systeemin tila, jossa systeemin kokonaisenergia on alin mahdollinen kyseisissä olosuhteissa.


title: Standarditila

text: Vaikka standarditilalle käytetään usein samanlaisia arvoja kuin kaasujen NTP-tiloille, näitä ei kuitenkaan tule sekoittaa keskenään.


title: Standarditila

text: Kaasuilla: Hypoteettinen tila, jossa on puhdasta kaasua, joka käyttäytyy kuten ideaalikaasu normaalissa paineessa (10 Pa). Ei pidä sekoittaa kaasun NTP -olosuhteisiin.


title: Standarditila

text: Nesteet ja kiinteät aineet: Puhdas aine sen vakaimmassa tilassa normaalissa paineessa ja tarkasteltavassa lämpötilassa T (usein 298,15 K eli 25 °C).


title: Standarditila

text: Aineelle liuoksessa: Liuenneelle aineelle standarditila on se tila, joka sillä olisi konsentraatiossa 1 mol/dm ja aineen molaalisuudessa 1 mol/kg.


title: Standarditila

text: Poikkeuksena fosfori, jonka standarditila on määritelty valkoiseksi fosforiksi, vaikka musta ja punainen fosfori ovat valkoista fosforia vakaammassa tilassa.


title: Standarditila

text: Taulukkoarvot aineille ilmoitetaan standarditilassa, joka helpottaa esimerkiksi entalpian muutoksien (ΔH) laskemista. Kun aineen arvot on taulukoitu standarditilassa on mahdollista vertailla reaktioita tietyissä olosuhteissa entalpian muutoksien avulla.


title: Banjo-Kazooie: Nuts & Bolts

text: Banjo-Kazooie: Nuts & Bolts on Raren kehittämä tasohyppelypeli. Pelin on julkaissut Microsoft Game Studios Xbox 360 -konsolille Yhdysvalloissa 11. marraskuuta, Euroopassa 14. marraskuuta ja Australiassa 20. marraskuuta 2008. Peli on "Banjo-Kazooie" -pelisarjan viides osa ja juonellisesti jatkoa "Banjo-Tooielle". "Nuts & Bolts" on Xbox 360:n yksinoikeuspelinä sarjan ensimmäinen osa, jota ei ole julkaistu Nintendon konsolille.


title: Banjo-Kazooie: Nuts & Bolts

text: Pelin julkaisusta uutisoitiin ensimmäistä kertaa vuonna 2006 Microsoftin järjestämässä X06-tapahtumassa.


title: Banjo-Kazooie: Nuts & Bolts

text: Pelin juoni keskittyy sarjan aiempien osien tavoin päähenkilö Banjon ja Gruntilda-noidan väliseen kilpailuun. Aiemmista osista poiketen "Nuts & Bolts" ei kuitenkaan ole pelkkää tasohyppelyä, vaan ajoneuvoilla on suuri rooli pelissä. Pelaaja voi itse rakentaa erilaisia kulkuvälineitä.


title: Bauchi

text: Bauchi on Nigerian osavaltion Bauchin pääkaupunki. Vuonna 2000 siellä oli noin 336 000 asukasta. Kaupunki sijaitsee Port Harcourtista Maiduguriin kulkevan rautatielinjan varrella.


title: Bauchi

text: Maan itsenäisyyden ensimmäinen pääministeri Abubakar Tafawa Balewa on haudattu mausoleumiin Bauchiin, ja hänen mukaansa on nimetty myös kaupungin yliopisto. Nigerian suurin kansallispuisto, Yankarin kansallispuisto sijaitsee noin sata kilometriä kaupungista. Mausoleumin ja kansallispuiston lisäksi kaupungin nähtävyyksiä ovat vanha moskeija ja emiirin palatsi.


title: Nakhla

text: Nakhla on egyptiläisen Nakhla Tobaccon tupakkamerkki. Nimellä markkinoidaan kymmeniä eri makutupakkalaatuja hookassa poltettavaksi.


title: Calabar

text: Calabar on Cross Riverin osavaltion pääkaupunki Nigerian eteläosassa. Vuonna 2000 siellä oli noin 375 000 asukasta.


title: Calabar

text: Calabarissa on luonnonsatama, jonka eurooppalaiset merenkulkijat tunsivat jo 1400-luvulla. Nykyisin siellä sijaitsee Nigerian itäisen laivaston päämaja.


title: Calabar

text: Kaupungin yliopisto aloitti toimintansa vuonna 1976. Sen humanistisen tiedekunnan pohjana oli kaupungissa aikaisemmin toiminut Nigerialn yliopiston ykskkö, mutta yliopiston itsenäistyessä siihen liitettiin luonnontieteen ja sosiaalitieteiden tiedekunnat.


title: 1. divisioona

text: 1. divisioona (latinan sanasta "divisio", jakaminen) voi tarkoittaa:


title: Paisley

text: Paisley () on Länsi-Skotlannissa Renfrewshiren hallintoalueella sijaitseva kaupunki. Paisley on hallintoalueen pääkaupunki ja sen asukasluku vuonna 2001 oli 74 170. Paisley on osa suur-Glasgow'n aluetta ja sen etäisyys Glasgow'n keskustaan on noin 11 kilometriä.


title: Gboko

text: Gboko on Benuen osavaltion toiseksi suurin kaupunki Nigerian eteläosassa. Vuonna 2000 siellä oli noin 152 000 asukasta. Suurin osa alueen asukkaista on tivejä.


title: Gboko

text: Kaupungissa on tivien johtajan Tor Tivin palatsi, sekä huomattava sementtitehdas. Siellä toimiva Mkarin yliopisto on kristillismielinen oppilaitos.


title: Dick Biondi

text: Dick Biondi (s. 1932 Endicott, New York) on yhdysvaltalainen DJ.


title: Dick Biondi

text: Biondi aloitti uransa radiossa Corningissa, New Yorkissa, mutta joutui erotetuksi jo kolmen kuukauden jälkeen. Työskenneltyään lyhyen aikaa Los Angelissa, hän muutti Pennsylvaniaan, jossa hän radiotyön ohella järjesti muun muassa Jerry Lee Lewisin ja Elvis Presleyn konsertteja. 1958 Biondi siirtyi Buffaloon ja kahta vuotta myöhemmin Chicagoon WLS-AM:lle. WLS:n 50 kilowatin lähettimen ansiosta hänen ohjelmansa olivat kuultavissa 40 osavaltiossa ja osassa Kanadaa. Vuonna 1963 Biondi siirtyi Los Angelesiin ja vuotta myöhemmin Mutualille, jonka kautta hänen ohjelmansa pääsi syndikointiin. Hän palasi Chicagoon 1967, kunnes vuonna 1973 siirtyi eteläcarolinalaiselle WNMB-asemalle, jossa hän vietti seuraavan kymmenen vuotta. Vuonna 1984 Biondi palasi Chicagoon, jossa hän oli mukana perustamassa WJMK-asemaa.


title: Dick Biondi

text: Dick Biondi nimettiin Radio Hall of Fameen vuonna 1998.


title: Krates Malloslainen

text: Krates Malloslainen (, 100-luku eaa.) oli antiikin kreikkalainen grammaatikko ja stoalaiseen koulukuntaan kuulunut filosofi. Hän oli kotoisin Malloksesta, Kilikiasta. Krates toimi Pergamonin kirjaston johtajana. Hänen pääteoksensa oli kriittinen ja eksegeettinen kommentaari Homeroksen teoksista. Hänet tunnetaan myös varhaisimman tunnetun karttapallon tekijänä.


title: Krates Malloslainen

text: Krates syntyi Malloksessa, Kilikiassa, ja kasvoi Tarsoksessa. Myöhemmin hän muutti Pergamoniin, jossa hän asui Eumenes II:n ja Attalos II:n suojeluksessa. Hän oli Pergamonin grmmatiikkakoulun perustaja, ja vaikuttaa toimineen jossakin välissä Pergamonin kirjaston johdossa.


title: Krates Malloslainen

text: Krates vieraili Roomassa joko Eumeneen lähettiläänä vuonna 168 eaa. tai Attaloksen lähettiläänä vuonna 159 eaa. Hän mursi jalkansa ja joutui pysymään kaupungissa jonkin aikaa. Tämän seurauksena hän piti kaupungissa luentoja, jotka saivat ensimmäisten joukossa roomalaiset kiinnostumaan kieliopin ja kirjallisuuskritiikin opinnoista.


title: Krates Malloslainen

text: Krates piti kielioppia kirjallisuuskritiikille alisteisena. Kritiikin tuli tutkia kaikkea kirjallisuutta; kielioppi sen sijaan koski lähinnä yksittäisten tekstikohtien merkityksen selventämistä, prosodiaa, painotuksia ja niin edelleen. Tästä opistaan Krates sai lisänimen "Kritikos".


title: Krates Malloslainen

text: Kuten Aristarkhos Samothrakelainen, Krates kiinnitti suurimman huomion Homeroksen teoksiin. Tästä hän sai lisänimen "Homerikos". Hän kirjoitti yhdeksän kirjaa käsittäneen kommentaarin "Iliakseen" ja "Odysseiaan". Tästä teoksesta on säilynyt joitakin katkelmia myöhempien skoliastien ja muiden kirjailijoiden kautta. Krates edusti allegorista eksegeesiä, ja katsoi, että Homeros pyrki esittämään tieteellisiä ja filosofisia totuuksia runomuodossa.


title: Krates Malloslainen

text: Homerosta käsitelleiden teosten lisäksi Krates kirjoitti kommentaareja Hesiodoksen "Jumalten syntyyn" ("Theogonia") sekä Euripideen ja Aristofaneen teoksiin; teoksen Attikan murteesta; sekä teoksia maantieteestä, luonnonhistoriasta ja maanviljelyksestä. Näistä kaikista on säilynyt vain katkelmia.


title: Krates Malloslainen

text: Strabonin mukaan Krates suunnitteli Maapalloa esittäneen karttapallon, joka on täten varhaisin tunnettu karttapallo. Strabonin mukaan tällaista palloa rakennettaessa sen halkaisijan kannattaa olla ainakin kymmenen jalkaa.


title: Tamara Bykova

text: Tamara Bykova (s. 21. joulukuuta 1958 Azov) on olympiamitalille ja maailmanmestariksi yltänyt neuvostoliittolainen korkeushyppääjä.


title: Tamara Bykova

text: Äitinsä puolelta kreikkalaistaustainen, 179-senttinen Tamara Bykova sijoittui yhdeksänneksi Moskovan 1980 olympialaisten korkeushypyssä. Kaksi vuotta myöhemmin Ateenan EM-kilpailuissa hän saavutti hopeaa. Talvella 1983 hän voitti sisäratojen Euroopan mestaruuden hyppäämällä hallimaailmanennätykseksi 203 cm, joka oli ulkoratojenkin ME-tulosta parempi. Samana kesänä Helsingin MM-kilpailuissa hän ylitti 201 cm, jolla voitti lajin ensimmäisen maailmanmestaruuden. Los Angelesin 1984 olympialaiset jäivät häneltä väliin olympiaboikotin vuoksi. Vuonna 1984 Bykova ylitti ennätyksekseen jääneen tuloksen 205 cm, joka oli maailmanennätys vajaan kuukauden ajan.


title: Tamara Bykova

text: Muutaman vuoden tauon jälkeen Bykova palasi vuonna 1987 arvokisamitaleille. Sisäratojen EM-kilpailuissa hän saavutti hopeaa Stefka Kostadinovan takana. Saman vuoden syksyllä hän ylitti Rooman MM-kilpailuissa 204 cm, mikä riitti hopeaan, kun Kostadinova teki uuden maailmanennätyksen 209 cm. Soulin 1988 olympialaisissa Bykova saavutti pronssia tuloksella 199 cm. Sisäratojen MM-kilpailuissa hän saavutti hopeaa vuosina 1989 ja 1991. Vielä Tokion MM-kilpailuissa 1991 hän sijoittui seitsemänneksi.


title: Tamara Bykova

text: Tamara Bykova sai kolmen kuukauden kilpailukiellon jäätyään kiinni vuoden 1990 Hyvän tahdon kisoissa efedriinin käytöstä.


title: Karhuvuori (Lappeenranta)

text: Karhuvuori on Lappeenrannan kaupunginosa, joka sijaitsee noin 5 kilometriä keskustasta etelään. Asuinalue on pääsääntöisesti omakotitalo-aluetta. Karhuvuoren pohjoispuolelta kulkeva valtatie 6 erottaa Karhuvuoren selkeästi omaksi alueekseen. Karhuvuoressa on erittäin hyvät ulkoilumahdollisuudet. Alueelta löytyy pururata, leikkipuisto ja esim. jalkapallon peluuseen hiekkakenttä. Alue on sopivan matkan päästä kaupungista, lähes kaikki tarpeellinen on lähellä ilman suuria liikenneruuhkia. Karhuvuoren ympäristö on kehittyvää kaupunkialuetta, sillä lähialueita on kaavoitettu uutta asutusta ja yritystoimintaa varten. Karhuvuori on hyvä lomakohde ja noin 3 kilometrin myllysaaren päin sijaitsee mahtava perhepuisto ja uimaranta eli Myllysaaren perhepuisto


title: Koskimies

text: Koskimies on usean suomalaisen henkilön sukunimi. Nimi on suomennettu ruotsinkielisestä Forsman-sukunimestä ja enin osa Koskimiehistä kuuluu samaan sukuun.


title: Ramona Neubert

text: Ramona Neubert (o.s. Göhler, s. 26. heinäkuuta 1958 Pirna) on entinen itäsaksalainen seitsenottelija.


title: Ramona Neubert

text: Neubert sijoittui Prahan EM-kilpailuissa 1978 viisiottelussa kuudenneksi sen jälkeen, kun kaksi paremmin sijoittunutta oli jäänyt kiinni dopingin käytöstä. Moskovan 1980 olympialaisissa hän sijoittui neljänneksi kolmen neuvostoliittolaisen jälkeen. Vuonna 1981 hän otteli Itä-Saksan ja Neuvostoliiton välisessä maaottelussa seitsenottelun maailmanennätyspisteet 6716 ja paransi vuotta myöhemmin maailmanennätykseksi 6772 pistettä. Ateenan EM-kilpailuissa 1982 hän voitti seitsenottelussa kultaa ennen maannaistaan Sabine Möbiusta. Vuonna 1983 hän teki maailmanennätykseksi 6935 pistettä ja voitti kultaa Helsingin MM-kilpailuissa tuloksella 6714, jolla hän voitti 52 pisteellä Sabine Paetzin (o.s. Möbius). Vuonna 1984 hän menetti maailmanennätyksensä Paetzille, ja Los Angelesin olympialaisetkin jäivät väliin olympiaboikotin vuoksi.


title: Ramona Neubert

text: Neubertin ennätyspisteet vuoden 1980 jälkeen kilpailuohjelmasta pois jääneessä viisiottelussa olivat 4718. Pituushypyssä hän teki hyvän tuloksen 690 cm ja myötatuulessa 700 cm.


title: Pascal Gourville

text: Pascal Gourville (s. 12. tammikuuta 1975 Saint-Denis, Ranska) on ranskalais-mauritanialainen entinen jalkapalloilija. Hän edusti maajoukkuetasolla Mauritaniaa vuosina 2003−2008.


title: Pascal Gourville

text: Gourville aloitti jalkapalloilun junioreissa aluksi maalivahtina, mutta siirtyi myöhemmin puolustajan rooliin päästyään suurempaan seuraan.


title: Gösta Serlachiuksen taidesäätiö

text: Gösta Serlachiuksen taidesäätiö on Mäntässä 1933 perustettu säätiö. Se pohjautuu Gustaf A. ja Gösta Serlachiuksen taidekokoelmiin.


title: Gösta Serlachiuksen taidesäätiö

text: Säätiö ylläpitää Mäntässä kahta museota. Gösta Serlachiuksen taidemuseon kokoelmat ovat merkittävimpiä yksityisiä taidekokoelmia Pohjoismaissa. Serlachius-museo Gustaf puolestaan tarjoaa kävijöilleen elämyksellisiä ja vuorovaikutteisia näyttelyitä.


title: Gösta Serlachiuksen taidesäätiö

text: Säätiö yhdisti kahden museonsa organisaatiot 1.1.2009.


title: Bilal Sidibé

text: Bilal Sidibé (s. 31. joulukuuta 1978) on mauritanialainen jalkapalloilija, pelipaikaltaan puolustaja. Hän edustaa ranskalaista SJA Le Poiré-sur-Vieta. Sidibé on edustanut maajoukkuetasolla Mauritaniaa vuosina 2000–2008.


title: Konstantin Korovin

text: Konstantin Aleksejevitš Korovin (; 5. joulukuuta 1861 Moskova, Venäjä – 11. syyskuuta 1939 Pariisi, Ranska) oli merkittävä venäläinen taidemaalari.


title: Konstantin Korovin

text: Korovin opiskeli Moskovan maalaus-, veisto- ja rakennustaiteen opistossa vuosina 1875–1886 A. K. Savrasovin ja V. D. Polenovin johdolla ja vuonna 1882 Pietarin taideakatemiassa. Polenov esitteli Korovinin Savva Mamontovin Abramtsevo-piirille, johon kuuluivat Viktor Vasnetsov, Apollinary Vasnetsov, Ilja Repin, Mark Antokolski ja monet muut. Abramtsevon piiri rakasti stilisoituja venäläisiä aiheita, ja tämän vaikutus näkyy Korovinin työssä "Pohjoinen idylli". Opiskeluvuosiensa aikana Korovin solmi elinikäiset ystävyyssuhteet Isaak Levitanin ja Valentin Serovin kanssa.


title: Konstantin Korovin

text: Korovin teki opintomatkoja sekä Venäjällä (pohjoisessa, Krimillä, Kaukasuksella ja Keski-Aasiassa) että Euroopassa. Kun taiteilija oleskeli Pariisissa vuosina 1886–1887 ja 1890-luvun alussa, hän joutui kosketuksiin useiden ranskalaisten impressionistien töiden kanssa. Näillä oli suuri vaikutus hänen työhönsä. Taiteilija tutki myöhäisimpressionistien menetelmiä tarkasti ja tulkitsi niitä omintakeisesti.


title: Konstantin Korovin

text: Konstantin Korovin toimi lavastajana Mamontovin Yksityisessä venäläisessä oopperassa 1885–1891 ja 1893–1898, Bolšoi-teatterissa 1903–1910 ja Moskovan Keisarillisessa teatterissa 1910–1919. Viimeksimainitussa hän toimi myös taiteellisena johtajana. Vaikka hänen juurensa olivat traditiossa, jossa näyttämö toimi vain tapahtumien koristeellisena kulissina, Korovin loi näyttämölle tunnekulissin, joka välitti esityksen yleistä tunnelatausta. Korovin suunnitteli lavastuksia niin Konstantin Stanislavskin dramaattisiin tuotantoihin kuin Mariinski-teatterin oopperoihin ja baletteihin. Hän teki ilmeikkyydestään kuuluksi tulleita näyttämötoteutuksia esimerkiksi Mariinskin Faustiin (1899) ja Sadkoon (1906).


title: Konstantin Korovin

text: Korovin osallistui peredvižnikien, Mir iskusstvan ja Venäläisen taiteilijaliiton näyttelyihin. Korovin toimi opettajana Moskovan maalaus-, veisto- ja rakennustaiteen opistossa vuosina 1901–1918 sekä Moskovan Valtiollisessa taiteilija-ateljeessa vuosina 1918–1919. Myöhemmällä urallaan hän oli myös "virallinen" venäläinen maalari. Hän oli myös S. M. Mamontovin Abramtsevo-piirin aktiivinen jäsen.


title: Konstantin Korovin

text: Korovin asui pääasiassa Moskovassa. Vuonna 1923 hän muutti Pariisiin auttaakseen nuorena onnettomuudessa vammautunutta poikaansa, jonka molemmat jalat oli amputoitu. Korovinin töistä oli suunnitteilla järjestää suuri näyttely Pariisissa, mutta hänen työnsä varastettiin ja taiteilija jäi puille paljaille. Ansaitakseen elantonsa hän loi uudestaan ja uudestaan Venäjän talvia ja Pariisin bulevardeja kankaalle. Korovinin pojasta Alekseista tuli myöhemmin huomattava venäläis-ranskalainen taidemaalari, joka kuoli oman käden kautta vuonna 1950.


title: Konstantin Korovin

text: Tunnettuja Korovinin Pariisi-teemaisia teoksia ovat muun muassa "Pariisilainen kahvila" (1890-luku), "Cafe de la Paix" (1905), "Bastillen aukio" (1906), "Pariisi yöllä; italialainen bulevardi" (1908), "Yökarnevaali" (1901) ja "Pariisi illalla" (1907).


title: Jane Curtin

text: Jane Therese Curtin (s. 6. syyskuuta 1947 Wellesley, Massachusetts) on Emmy- ja Golden Globe -palkittu yhdysvaltalainen näyttelijä.


title: Jane Curtin

text: Curtin tunnetaan hänen monista televisiorooleistaan. Curtin oli yksi alkuperäisistä "Saturday Night Liven" näyttelijöistä. Hän oli sarjassa mukana vuosina 1975–1980. Vuosina 1984–1989 Curtin näytteli Allien nimiroolia televisiosarjassa "Kate & Allie". Hänet tunnetaan myös roolistaan Mary Albrightina tilannekomediasta "Kolmas kivi auringosta", jota esitettiin alun perin vuosina 1996–2001.


title: Jane Curtin

text: Curtin on myös esiintynyt elokuvissa kuten "Superkeikka" (1980), "Mätämunat" (1985), "Coneheads" (1993), "The Librarian – kohtalon keihäs" (2004), "The Librarian 2 – paluu kuningas Salomonin kaivoksille" (2006) ja "Kate Reddy - täydellä teholla yötä päivää" (2011).


title: Jane Curtin

text: Curtin on ollut vuodesta 1975 lähtien naimisissa Patrick Lynchin kanssa. Parilla on yksi lapsi, tytär Tess, joka syntyi vuonna 1983.


title: Dominique da Silva

text: Dominique da Silva (, s. 16. elokuuta 1989) on mauritanialainen jalkapalloilija, pelipaikaltaan hyökkääjä. Hän edustaa Egyptin pääsarjassa pelaavaa Al-Ahlia.


title: Kehräsaari

text: Kehräsaari on Tampereella Ratinan suvannon rannalla, Laukontorin ja Koskikeskuksen välissä, Nalkalan kaupunginosassa sijaitseva kauppa- ja yrityskeskus. Kehräsaari on aikoinaan ollut saari, jolla on toiminut ensin neulatehdas ja sittemmin kehräämö.


title: Kehräsaari

text: Tammerkosken alaputouksen alapuolella oli alun perin matala särkkä, joka muuttui täytemaan ja rakentamisen johdosta saareksi. Sitä kutsuttiin Renforsin neulatehtaan mukaan "Neulasaareksi". Neulatehdas lopetti toimintansa vuonna 1863.


title: Kehräsaari

text: Henrik Liljeroos osti Neulasaaren 1871 ja perusti sen tehdasrakennuksiin kehruu- ja kutomatehtaansa. Liljeroos kuoli yllättäen, mutta tehdas jatkoi olemassaoloaan. Vuonna 1890 se nimettiin H. Liljeroosin Villankehruu- ja värjäystehtaaksi. Tuohon aikaan saarta alettiin nimittää "Kehräsaareksi" tai "Kehruusaareksi".


title: Kehräsaari

text: Saari jäi lopulta kokonaan tehdasrakennusten alle ja sulautui niiden mukana mantereeseen. Liljeroos Oy lopetti toimintansa vuonna 1983, minkä jälkeen tilat muutettiin liikehuoneistoiksi.


title: Kehräsaari

text: Kehräsaaren vanhin osa on U-muotoinen punatiilirakennus, jonka kaupunginarkkitehti Lambert Pettersson suunnitteli vuonna 1897. Se oli läntiseltä sivulta yksikerroksinen ja itäiseltä, kosken puoleiselta sivulta kaksikerroksinen. Rakennuksen sisäpihaa käytettiin lastaukseen, ja pihan keskellä on savupiippu. Rakennus sisäpihoineen muodostaa nykyisinkin Kehräsaaren sydämen.


title: Kehräsaari

text: Nykyisin Kehräsaaressa toimii muun muassa elokuvateatteri Niagara, Maailmankauppa Tasajako ja useita ravintoloita. Teollisuutta edustaa Takon kartonkitehdas.


title: Anatoli Bondartšuk

text: Anatoli Pavlovitš Bondartšuk () (s. 31. toukokuuta 1940 Starokonstantinov), on entinen neuvostoliittolainen moukarinheittäjä, olympiavoittaja Münchenissä 1972 ja sittemmin huippuvalmentaja.


title: Anatoli Bondartšuk

text: Bondartšuk kehittyi heittäjänä hitaasti ja pääsi lähelle 70 metrin lukemia vasta yhdeksän vuoden harjoittelun jälkeen 1967. Ensimmäisiin arvokisoihinsa hän osallistui EM-Ateenassa 1969. Hän heitti neljännellä kierroksella uuden maailmanennätyksen 74,68 ja jätti edellisen vuoden olympiavoittaja Romuald Klimin hopealle. Myöhemmin samana vuonna hän paransi ennätyksen lukemiin 75,48 ylittäen ensimmäisenä 75 metrin rajan. Kaksi vuotta myöhemmin Helsingin EM-kisoissa Bondartšuk jäi pronssille heitettyään viimeisellään 71,40.


title: Anatoli Bondartšuk

text: Münchenin olympialaisissa Bondartšuk, tuolloin 32-vuotias liikuntatieteiden tohtori, heitti ensimmäisellä kierroksella voittotuloksen 75,50. Sarja oli tasainen, kuudesta heitosta huonoinkin kantoi 71,70.


title: Anatoli Bondartšuk

text: 1974 EM-Roomassa Bondartšuk ei yllättäen selvinnyt karsinnasta. Montréalin olympialaisissa Bondartšukilla oli oman suorituksensa lisäksi jännitettävänä valmennettavansa, vasta 20-vuotiaan Juri Sedyhin suoritus. Oppipoika oli tällä kertaa mestaria parempi ja voitti kultaa uudella olympiaennätyksellä 77,52. Bondartšuk sai pronssia 75,48 kantaneella ensimmäisellä heitollaan. Väliin kiilasi Neuvostoliiton kolmoisvoiton varmistanut Aleksei Spiridonov. Kilpailun aikana sattui moukarinheitolle ei kovin harvinainen vaaratilanne, kun Bondartšukin viides heitto lipsahti pahasti sektorin ulkopuolelle ja oli osua takasuoralla verrytelleisiin 5 000 metrin ensimmäisen alkuerän juoksijoihin. Lähinnä moukarin putoamispaikkaa oli Lasse Virén. Bondartšuk päästi valtavan varoitushuudon nähtyään moukarin lentosuunnan.


title: Anatoli Bondartšuk

text: Bondartšukin ennätykseksi jäi 77,42.


title: Anatoli Bondartšuk

text: Valmentajana Bondartšuk menestyi yhtä hyvin kuin urheilijanakin. Hänen valmennettavansa ovat voittaneet mitaleja viisissä olympialaisissa. Nykyään Bondartšuk asuu ja valmentaa Kamloopsissa, Kanadassa. Viimeisin valmennettava, Kanadan kuulantyönnön ennätysmies Dylan Armstrong sijoittui Pekingin olympialaisissa neljänneksi. Bondartšukin muita nykyisiä valmennettavia ovat Kanadan moukarinheiton ennätysnainen Sultana Frizell, entinen ennätysnainen Jennifer Joyce ja Caymansaarten ennätysmies Michael Letterlough.


title: Vasili Rudenkov

text: Vasili Vasiljevitš Rudenkov (; 3. toukokuuta 1931 Žlobin, Valko-Venäjän SNT – 2. marraskuuta 1982) oli neuvostoliittolainen moukarinheittäjä, olympiavoittaja Roomassa 1960.


title: Vasili Rudenkov

text: Rudenkov ylitti 50 metrin rajan vasta vuonna 1955. Rooman olympialaisissa hän voitti kultamitalin tuloksella 67,10. Tämä jäi hänen ainoaksi kansainväliseksi suurmenestyksekseen kahden Neuvostoliitto - USA -maaottelun voiton lisäksi. Belgradin EM-kisoissa 1962 Rudenkov oli kuudes tuloksella 63,94. Rudenkovin ennätys oli 68,95.


title: Karl Hein

text: Karl Hein (11. kesäkuuta 1908 Hampuri – 10. heinäkuuta 1982 Hampuri) oli saksalainen moukarinheittäjä, olympiavoittaja Berliinissä 1936.


title: Karl Hein

text: Heinin ennätys ennen olympiavuotta oli vaatimaton 47,31. Vuoden 1936 aikana hän kehittyi valtavasti valmentajansa Sepp Christmannin ohjauksessa. Olympiafinaalissa Hein oli ennen viimeistä kierrosta toisena maanmiehensä Erwin Blaskin jälkeen. Viimeisellä heitollaan Hein teki kultatuloksen 56,34.


title: Karl Hein

text: Kaksi vuotta myöhemmin Hein rikkoi Pat Ryanin 25-vuotiaaksi ehtineen maailmanennätyksen tuloksella 58,24, mutta menetti sen vain kuusi päivää myöhemmin Blaskille. Saman vuoden EM-kultaa Pariisissa vei kuitenkin Hein omaksi ennätyksekseen jääneellä tuloksella 58,77.


title: Karl Hein

text: Monien moukarinheittäjien tapaan Hein jatkoi uraansa vielä ikämiehenä heittäen 50-vuotiaana 55,90 ja 56-vuotiaana 50,26.


title: Respect

text: Respect voi viitata:


title: Deutschland

text: Deutschland voi viitata seuraaviin asioihin:


title: Lützow

text: Lützow voi viitata seuraaviin:


title: Helsingin Luistelijat

text:
Helsingin Luistelijat on helsinkiläinen taitoluisteluseura. Se on perustettu vuonna 1908 ja se kuuluu sekä Suomen Taitoluisteluliittoon (STLL) että Suomen Liikunta ja Urheilu ry:een (SLU). Päävalmentajana toimii Tarja Sipilä.
Helsingin Luistelijoiden muodostelmaluistelujoukkueet Marigold IceUnity ja Muskeeters ovat menestyneet kansainvälisellä tasolla.


title: Helsingin Luistelijat

text: Musketeers on Helsingin Luistelijat ry:n SM-juniorijoukkue. Musketeers on kansallisesti- ja kansainvälisesti menestynyt juniorien muodostelma- luistelujoukkue. Joukkue on hallitseva maailmanmestari keväältä 2013. Se on voittanut neljänä peräkkäisenä vuonna (2003-2006) sekä Suomen mestaruuden että Junior World Challenge Cup:n eli JWCC:n. Kaikkiaan joukkue on voittanut SM-kultaa yhdeksän kertaa. Neljän peräkkäisen JWCC-voiton lisäksi joukkueella on kaksi hopeaa ja viisi pronssia


title: Torri Higginson

text: Torri Higginson (s. 6. joulukuuta 1969, Burlington, Ontario, Kanada) on kanadalainen näyttelijä, joka tunnetaan parhaiten Elizabeth Weirin roolistaan Stargate Atlantiksesta. Hän näyttelee myös teatterissa ja tunnetuimmat roolit ovat Three Tall Women, Weldon Rising ja Picasso.


title: Dixville Notch

text: Dixville Notch on kylä Dixvillen kaupungissa Coosin piirikunnassa New Hampshiren osavaltiossa Yhdysvalloissa. Kylässä on noin 12 asukasta. Kylä on yksi ensimmäisistä presidentinvaalituloksensa julkaisevista paikoista. Dixville Notch on perinteisesti ollut republikaanien kannatusaluetta, mutta vuoden 2008 presidentinvaaleissa demokraattiehdokas sai ensi kerran sitten vuoden 1968 enemmän ääniä, kun Barack Obama päihitti John McCainin äänin 15–6. Äänestys tapahtuu puolenyön aikaan hotellissa. Vaalihuone on avattu vuodesta 1948 alkaen keskiyöllä.


title: Dixville Notch

text: Lopullisesti vaalit voittaneen ehdokkaan nimi on tummennettu.


title: Dixville Notch

text: Päävaali: (9 äänestäjää)


title: Dixville Notch

text: Republikaanien ehdokasvaali: (9 äänestäjää)


title: Dixville Notch

text: Demokraattien ehdokasvaali: (1 äänestäjä)


title: Dixville Notch

text: Republikaanien esivaali: (6 äänestäjää)


title: Dixville Notch

text: Päävaali: (12 äänestäjää)


title: Dixville Notch

text: Demokraattien ehdokasvaali: (6 äänestäjää)


title: Dixville Notch

text: Republikaanien ehdokasvaali: (11 äänestäjää)


title: Dixville Notch

text: Päävaali: (19 äänestäjää)


title: Dixville Notch

text: Republikaanien ehdokasvaali: (18 äänestäjää)


title: Dixville Notch

text: Päävaali: (25 äänestäjää)


title: Dixville Notch

text: Republikaanien ehdokasvaali: (17 äänestäjää)


title: Dixville Notch

text: Päävaali: (23 äänestäjää)


title: Dixville Notch

text: Demokraattien ehdokasvaali (6 äänestäjää)


title: Dixville Notch

text: Republikaanien ehdokasvaali (20 äänestäjää)


title: Dixville Notch

text: Päävaali: (30 äänestäjää)


title: Dixville Notch

text: Democraattien ehdokasvaali: (7 äänestäjää)


title: Dixville Notch

text: Republikaanien ehdokasvaali: (27 äänestäjää)


title: Dixville Notch

text: Päävaali: (38 äänestäjää)


title: Dixville Notch

text: Demokraattien ehdokasvaali: (4 äänestäjää)


title: Dixville Notch

text: Libertaarien ehdokasvaali: (10 äänestäjää)


title: Dixville Notch

text: Republikaanien ehdokasvaali: (14 äänestäjää)


title: Dixville Notch

text: Päävaali: (27 äänestäjää)


title: Dixville Notch

text: Demokraattien ehdokasvaali: (12 äänestäjää)


title: Dixville Notch

text: Republikaanien ehdokasvaali: (20 äänestäjää)


title: Dixville Notch

text: Päävaali: (28 äänestäjää)


title: Dixville Notch


title: Dixville Notch

text: Republikaanien ehdokasvaali: (23 äänestäjää)


title: Dixville Notch

text: Päävaali: (27 votes)


title: Dixville Notch

text: Demokraattien ehdokasvaali: (15 äänestäjää)


title: Dixville Notch


title: Dixville Notch

text: Päävaali: (26 äänestäjää, 9 äänesti poissaolevana)


title: Dixville Notch

text: Demokraattien ehdokasvaali: (10 äänestäjää)


title: Dixville Notch

text: Republikaanien ehdokasvaali: (7 äänestäjää)


title: Dixville Notch

text: Päävaali: (21 äänestäjää)


title: Dixville Notch

text: Demokraattien ehdokasvaali: (3 äänestäjää)


title: Dixville Notch

text: Republikaanien ehdokasvaali: (6 äänestäjää)


title: Dixville Notch

text: Päävaali: (10 äänestäjää)


title: Venneri

text: Venneri voi tarkoittaa seuraavia nimiä:


title: Panni

text: Panni () oli Ruotsissa ja Suomessa keskiajalla ja uuden ajan alkupuolella käytössä ollut tilavuusmitta, jota käytettiin viljan määrän mittaamiseen ennen tynnyrin tuloa käyttöön. Yksi panni vastasi puolta tynnyriä eli 20 Tukholman linnan maksukappaa. Tukholman panni oli 1500-luvulla 47 litraa.


title: Panni

text: Veronkantopanni oli Tukholman pannia suurempi vastaten 1 1/2 Tukholman pannia eli se oli 30 Tukholman linnankappaa. Veronkantomittana pannin koko kasvoi valtakunnan keskustasta syrjäalueille siirryttäessä. Pannin suuruus oli eri maakunnissa eri kokoinen. Vuonna 1638 annetun asetuksen mukaan yksi panni oli 1/2 tynnyriä eli 72 litraa, vuodesta 1665 lähtien yksi panni oli 73 1/4 litraa.


title: Panni

text: Panninmaa oli maatilan suuruutta kuvaava mittaluku, jota paikoin käytettiin verolukunakin. Varsinais-Suomessa yksi panninmaa tarkoitti sen suuruista peltoalaa, jonka kylvämiseen tarvittiin kahden pannin suuruinen viljamäärä, ja lisäksi sen kokoinen niitty, josta saatiin neljä kuormaa heiniä.